Neslavni dani slavnih timova - KOS magazin\nNeslavni dani slavnih timova\nNekada je na nekoj od naših televizija bila popularna serija „I bogati plaču“. Ako je malo parafraziramo i prevedemo na košarkaški teren, naslov ovog teksta mogao je da bude i oštriji, recimo „I bogati umiru“, ali pošto – ipak – niko, ili skoro niko, nije umro, a pošto je od bogatstva ostalo samo „bilo nekad“ – ovo je više priča o prolaznosti slave i ne baš dugačkom putu od naslova u superlativima do sekcija rezervisanim za negativne vesti.\nNekad bilo, sad se prepričava: Partizan je bio prvak Evrope 1992.\nKonkretan povod je situacija u kojoj se nalazi Huventud iz Badalone. Klub je osnovan 1930, uz Real Madrid i Estudijantes jedini je koji je učestvovao u svim šampionatima Španije, osvajao je nacionalne i internacionalne titule, bio prvak Evrope 1994. i dao niz velikih igrača. Danas duguje oko 11 miliona evra, od kojih četiri državi na ime poreza i doprinosa, a predsednik Đordi Viljakampa, koji je na čelu kluba 17 godina, isto koliko je i nosio zeleni dres, dramatično kaže da Huventudu preti čak i gašenje. Razlozi su razni, ali Viljakampa s pravom ukazuje na neravnopravan položaj njegovog kluba u odnosu na neke druge koji iza sebe imaju fudbalske klubove, pomoć lokalnih vlasti ili bankarskih institucija. Huventud ima samo sebe, tradiciju i 4.500 „sociosa“ (članova) koji zabrinuto iščekuju rasplet nadajući se da će najgore biti izbegnuto. Kako nevolja retko kad dolazi sama, na ekonomske probleme nadovezali su se i sportski. Klub se bori za opstanak, trenutno u ACB ligi deli pretposlednje mesto sa Obradoriom sa bilansom 4-12.\nOpština Badalona kaže da „traži rešenje“, Viljakampa se nada da će prodaja jednog terena za 3 miliona malo ublažiti situaciju i pomoći da se kriza premosti. Do tada, klub ostaje veran svojoj folozofiji koja se svodi na rad sa mladima. U klubu, u oko 40 timova, trenira i igra oko 450 igrača uzrasta od 4 do 18 godina. Jedna analiza pokazuje da je čak oko 25% igrača ACB lige poteklo iz škole Huventuda, ali problem je što klub ne može da zadrži svoje talente. U poslednjih 15-ak godina u Badaloni su se afirmisali, ali i brzo iz nje otišli Raul Lopez, Rudi Fernandez, Riki Rubio, Aleks Mumbru, Henk Norel, Pere Tomas, Giljem Vives, Aleks Suarez… U prvom timu igraju šestorica momaka poniklih u klubu, ali na drugoj strani tasa je dug od 11 miliona evra koji ozbiljno preteže i preti. Bivši asovi poput Rafe Đofrese, ili Nina Buskata, nadaju se da će se izbeći najgore jer bi u protivnom bila prava katastrofa, ali nada bez konkretnih mera ne vredi ništa, mada ništa i ne košta i uvek umire poslednja.\nBosna je bila prvak Evrope 1979.\nSituacija u kojoj se našao Huventud navela me je da malo proširim temu jer sudbinu kluba iz Badalone dele mnogi bivši velikani, evropski prvaci i osvajači drugih evropskih kupova. Na žalost, u tu grupu spadaju i klubovi sa prostora eks-Jugoslavije. Za KK Bosnu, koja je 1979. bila prvak Evrope kao prvi jugoslovenski klub, čak i ne znam da li postoji, KK Split (bivša Jugoplastika) životari u hrvatskoj ligi, Cibona je tek za nijansu bolja ali i ono što stvori mora odmah da proda (poslednji primer Ante Žižić) da bi preživela, Partizan je u sličnoj situaciji…\nSlavlje Cibone 1985.\nOlimpija nije bila prvak Evrope ali je osvajala Kup pobednika kupova. Nije u ništa boljoj situaciji. Ako je za utehu – a nije, ili bar ne bi trebalo da bude – neki nekadašnji italijanski velikani su u sličnoj, ili čak goroj situaciji. Injis je bio 4 puta prvak Evrope, Kantu 2 puta, kao i Kinder, Banko di Roma jednom, Beneton je dva puta osvajao Kup kupova, Skavolini jednom… Sada su ili u donjem domu Prve lige, ili u drugoj, ili praktično ne postoje. Poput Sijene (Montepaski) kojoj su titule oduzete administrativnim putem zbog raznih mahinacija i malverzacija. Francuski Limož, prvak Evrope i osvajač Kupa kupova i Kupa Korać, tavori u ligi pošto se (relativno) oporavio od bakrota koji ga je pre nekoliko godina poslao u niži rang. Na istoku Evrope Spartak iz Sankt Peterburga ne postoji na mapi košarkaške Evrope, zamenio ga je „novi bogataš“ Zenit… Dinamo iz Moskve, koji je koliko 2006. bio pobednik ULEB Kupa, praktično ne postoji. Ne znam ni šta je sa Slavijom iz Praga koja je osvajala Kup pobednika kupova 1969. Aris i PAOK nisu bili prvaci Evrope ali su igrali na F4 i osvajali Kup kupova, isto kao i Marusi a danas su daleko od nekadašnjih dana slave.\nPetorka praške Slavije iz 1966.\nIma, na sreću, i suprotnih primera, doduše u mnogo manjem broju. Jedan je Crvena zvezda. Od kluba kome su zbog dugova plenili koševe na Malom Kalemenganu stigao je do stabilnog evroligaša sa ambicijama i realnim mogućnostima da još raste. Bilo kako bilo, mnogo je lakše urušiti nešto vredno nego održati nivo, ili vraćati nekadašnju slavu na pepelu izgorelih promašaja raznih vrsta, od sportskih do ekonomskih.


Vučić: Srbija spremna za nastavak razgovora sa kosovskim Albancima - Sputnjik Srbija\n00:11 23.09.2016 (osveženo 09:33 23.09.2016) Preuzmite kraći link\n„Ima li zajedničkog rešenja za migrantsku krizu, ima li nečega što možemo zajedno da preduzmemo ili treba neke korake da preduzmemo sami za sebe“, upitao je večeras premijer Aleksandar Vučić sa govornice Generalne skupštine Ujedninjenih nacija.\nOn je, obraćajući se prisutnim predstavnicima zemalja-članica, apelovao da se nađe sveobuhvatno rešenje za krizu sa kojom se čitav svet suočava.\n„Čuli smo mnogo velikih reči sa govornice Ujedinjenih nacija i to od predstavnika velikih sila, ali, nažalost, nismo čuli koja su prava rešenja za neke veoma važne teme, za vrlo važna pitanja“, rekao je premijer Vučić.\nU ta pitanja ubrojao je migrantsku krizu, a pošto, kako je rekao, „dolazi iz male zemlje na Balkanu“, očekivao je da će velike sile uputiti neki predlog.\n„A mi bismo se saglasili, bili bismo spremni da odradimo posao sa njima“, poručio je Vučić.\nKako je naveo, Srbija je čak bila spremna da učestvuje u sistemu kvota, iako nije članica EU, ali niko u Uniji nije prihvatio taj sistem i „mi sad ne znamo koja je politika po tom pitanju“.\n„Trebalo bi da delimo iste vrednosti, ali vidimo različita rešenja, bez ideje kako da se reše problemi u budućnosti“, primetio je Vučić i poručio:„Migrantska kriza nije završena, tek je počela, a Srbija se suočava sa mnogo više teškoća nego pre godinu dana. Danas imamo 7.000 ljudi u našoj zemlji, isto i Bugarska, i oni ne mogu nigde da odu jer su svi ostali zatvorili granice“.\nOn je dodao da je Srbija ponosna što je stub stabilnosti na Balkanu i dodao da će to biti i narednih nekoliko decenija.


RTV\t03.07.2019 22:24\n"Imamo ovde sve potkrepljeno bezbrojnim fotografijama i slikama. Mi ćemo pokušati da dođemo do materijalnih dokaza i da izađemo u javnost. Naša istraga se nikada neće prekidati, dok ne dođemo do ubica Ivanovića", istakao je Vučić na pres konferenciji.\nVučić je upitao i zašto naše vlasti ne mogu da dobiju informacije o kretanju Fljorina Eljupija, koji je inače u Nemačkoj pod prismotrom, i Nedžmedina Ezekaja, koji je promenio ime u Liraj Zekaj.\nNa pitanje novinara kada će javno saopštiti ime ubice, pošto kaže da misli da naši organi znaju to ime, i da li će dati to domaćem pravosuđu da bi se po tome postupalo, Vučić je rekao da će to biti učinjeno čim se bude došlo do materijalnih dokaza.\n"Imamo kompletno sačinjenu priču, sve šta se i kako dogodilo, sa kojim motivima. Čak smo uvereni da znamo ko je izvršilac ubistva. Mi zbog različitih stvari - nedostataka DNK analize i plastičnih klonova čaura i svega drugog, ne možemo da posedujemo materijalne dokaze, kao i zbog nedostatka određenih snimaka. Ali ćemo nastaviti da radimo i kada priču budemo završili, tada će nadležni organi Srbije, bez ikakve sumnje, da podižu optužne akte".\nIstiče, takođe, da su se grdno prevarili oni koji su mislili da će neko u Beogradu sve to da zataškava.\n"Hteli su da optuže predsednika da je ubica, pa da se dočepaju vlasti. Pa, sram vas bilo. Od sebe polazite, jer znate šta biste vi uradili i optužujete državno rukovodstvo", rekao je Vučić.\nNaveo je da je od početka govorio će biti ispitano da li iza ubistva stoje Srbi ili Albanci, ali da je opozicija u Srbiji odmah znala ko stoji iza toga, jer im je "valjda neko rekao da vode kampanju i pričaju o tome".\nPodsetio je da je Ivanović ubijen 16. januara 2018. godine i da je na njega pucano iz vozila u pokretu sa šest projektila i da Srbija ima pitanja za međunarodnu zajednicu u vezi sa tim ubistvom, na koje nikada nije dobila odgovore, a to su:\nZašto privremene institucije u Prištini nisu prihvatile zahtev organa Srbije za uključivanje u punom kapacitetu u istragu ubistva Ivanovića?\nZatim, dodaje da je Tužilaštvo za organizovani kriminal 16. januara otvorilo predistražni postupak povodom ubistva Ivanovića i obratilo se nadležnom organu u Prištini zahtevajući dostavljanje prikupljenih dokaza.\nDostavljena su tri zahteva za uzajamnu pravnu pomoć za koju Srbija nije dobila odgovor ili su bili nepotpuni.\n"Takođe, naše tužilaštvo je odgovorilo na sve zahteve odbijene iz Prišitne. Takođe, MUP je na dan ubistva uputio dopis Euleksu i tražio da se uključi u istragu radi obezbeđivanja relevantnih dokaza. Drugo pitanje, zašto je trebalo osam meseci da se dostave prvi snimci iz Kosovske Mitrovice sa nadzornih kamera".\n"Srbija je zatražila celokupan video materijal sa svih nadzornih kamera za duži period pre izvršenja krivičnog dela, ali su dostavljeni samo montirani snimci kretanja Ivanovića i vozila "opel astra" pre i nakon ubistva, što nije dovoljno za rekonstrukciju događaja i rasvetljavanje krivičnog dela".\nPitanje je i šta se dešava sa najvažnijim snimkom sa nadzornih kamera zgrade Ivanovićeve stranke pošto je, kako kaže Vučić, najvažniji snimak izvršenja ubistva nije dobijen zato što navodno nije radila kamera u to vreme, već je proradila nekoliko minuta posle ubistva.\n"Uređaj nije vraćen kako bi bio poslat na veštačenje za analizu digitalnih dokaza. Zašto nije vraćen DVR iz prostorija stranke sa sadržajem koje su snimile nadzorne kamere, zašto nisu objavljeni rezultati veštačenja... Zašto je tek posle osam meseci KPS dostavio klonove čaura sa lica mesta, tako da nismo dobili ni prave čaure...", pita Vučić.\n"Kako Priština objašnjava navodni pravac kretanja vozila u kome su se navodno nalazile ubice ako je išlo u pravcu južne Mitrovice, pošto se to vozilo kretalo ulicama Sutjeska, Čika Jovina, potom u kontrasmeru u ulici Drvarska pa ulicom Anke Spajić kojom je otišlo do Suvog Dola. Kako je u tom profesionalnom ubistvu, koji su Srbi navodno izveli, ostavljen broj šasije koje ukazuje da je vozilo dovezeno na KiM iz centralne Srbije, a prethodno uvezeno iz Austrije? Pa to može da se ustanovi posle dva sata. Ili je to neko hteo da podmetne dokaze lažno?"\nPredsednik, takođe, pita zašto Priština nije dostavila snimak siluete ubice, pošto su tvrdili da imaju taj snimak.\nVučić pita i zašto ne možemo da dobijemo podatke o tajnom kretanju Fljorina Eljupija, koji je inače u Nemačkoj pod prismotrom, šta je radio na aerodromu Rinas u Tirani, zatim se kretao ka KiM i ponovo nestao i vraćen u Nemačku sa istog aerodroma.\n"Šta je radio Nedžmedin Ezekaj u Kosovovskoj Mitrovici koji je promenio ime u Liraj Zekaj, šta je njegova uloga u svemu tome i zašto ne možemo da dobijemo podatke o njegovom kretanju?", upitao je Vučić.\nTražimo od međunarodne zajednice da odgovore na ta pitanja, pošto ne možemo da ih dobijemo od Albanaca, napomenuo je Vučić i istakao da bi trebalo da nam daju snimke bar sa aerodroma Rinas, ali i druge podatke da bi se videlo kretanje Eljupija, koji je inače podmetnuo bombu pod autobus Niš ekspresa.\n"Kako je napustio Nemačku i šta je radio dole i šta se sve dešavalo?".\nVučić konstatuje i da su trojica pripadnici KPS Dragiša Marković, Nedeljko Spasojević i Marko Rošić uhapšeni u akciji 23. novembra 2018. i da je u zahtevu za pritvor navedeno da je Marković odavao informacije sa lica mesta jednom policijskom službeniku Srbije i ističe da je to laž i da Priština treba da objasni to što tvrdi.\n"Zašto je Priština dezavuisala javnost, kakvi su dokazi Rade Trajković o navodnoj umešanosti Beograda o telefonskom kontaktu Dragiše Markovića koji je bio na licu mesta nakon ubistva sa izvesnim pripadnikom MUP-a iz Kraljeva, a ustanovljeno je da nisu bili u kontaktu, već s bili u kontaktu pre pet ili šest meseci"?.\nVučić pita i zašto je Priština dezavuisala istragu sa tvrdnjama o umešanosti Predraga Todorovića i Miloša Čujovića u ubistvo pošto je navodno utvrđeno da su otputovali iz Mitrovice u Gračanicu i potom boravili u Prištini u jednom hotelu kao i da su KiM napustili sa prištinskog aerodroma.\n"Kakvi su dokazi koje je Rada dala u vezi sa ubistvom o umešanosti Milana Radoičića, Srpskoj listi i Beogradu...", naveo je Vučić.\nTakođe, pita zašto Priština nije dostavile tražene dokaze sa baznih stanica za mobilne telefone...\n1. Najbolja odbrana je napad.....


Nemačka planira da koristi aplikaciju za praćenje kontakata pametnih telefona korisnika zaraženih korona virusom | OZ I.T SOLUTIONS-BLOG\nVesti, 31.03.2020, 10:30 AM\nNemačka se nada da će u roku od nekoliko nedelja imati aplikaciju za pametne telefone koja bi pomogla praćenje inficiranih korona virusom, nakon što je postignut politički konsenzus koji će omogućiti pristup podacima koji može biti efikasan i bez narušavanja privatnosti.\nNemci su veoma sumnjičavi kada je u pitanju digitalni nadzor, a korišćenje podataka o lokaciji pametnih telefona za praćenje pandemije bilo bi protivzakonito prema nacionalnim zakonima o privatnosti Evropske unije.\nOno što planiraju nemačke vlasti ličilo bi na singapursku aplikaciju TraceTogether koja prati Bluetooth “rukovanje” pametnih telefona, odnosno beleži nedavnu istoriju takvih kontakata na uređajima. Ako je vlasnik pametnog telefona pozitivan na COVID-19, ti podaci mogu biti preuzeti tako da timovi za praćenje kontakata mogu brzo stupiti u kontakt sa drugim korisnicima.\n“Uvereni smo da možemo da objavimo rešenje u narednih nekoliko nedelja”, saopštio je Fraunhofer Institut za telekomunikacije, Institut Hajnrih Herc (HHI).\nHHI, jedan od nemačkih instituta za primenjena istraživanja, rekao je da sarađuje sa drugim zemljama Evrope na razvoju aplikacije koja bi omogućila da se podaci o blizini i trajanju kontakta među ljudima sačuvaju dve nedelje na mobilnim telefonima anonimno i bez korišćenja podataka o lokaciji.\n“Preduslov za takvu aplikaciju je da je potpuno usaglašena sa nemačkim zakonima o zaštiti podataka i da je korišćenje na dobrovoljnoj osnovi”, saopštio je HHI.\nInstitut Robert Koh, koji koordinira nemački nacionalni zdravstveni odgovor na korona virus, pozdravio je rad koji obavlja HHI, ali odbio je da komentariše ovu vest.\nMinistar zdravlja Jens Špan pozvao se na hitnu raspravu o korišćenju tehnologija pametnih telefona za upravljanje krizom sa korona virusom.\nDobio je podršku socijaldemokrata, partnera u koalicionoj vladi Merkelove i opozicionih Zelenih, tradicionalno jakih zagovornika zaštite privatnosti podataka.\nNemački komesar za zaštitu podataka Ulrih Kelber podržava upotrebu podataka o lokaciji i kontaktima koji se dele na dobrovoljnoj osnovi, opisujući ih kao “neverovatno korisne”.\nZagovornici privatnosti ne vide inherentnu protivrečnost između praćenja pametnih telefona i zaštite podataka i kažu da, ako se radi na pravi način, takvo praćenje kontakata može dati dragocene doprinose u suzbijanju epidemije.\nPrevious Post:Google prošle godine poslao korisnicima 40000 upozorenja o napadima podržanim od strane država\nNext Post:Microsoft Edge će upozoravati korisnike da im lozinke više nisu bezbedne


Cvijanović: Zajednička sjednica dvije vlade bio bi znak dobre volje – ASinfo Portal\nCvijanović: Zajednička sjednica dvije vlade bio bi znak dobre volje\nPredsjednik Vlade Republike Srpske, Željka Cvijanović podržala je ideju o održavanju sjednice vlada Srpske i Federacije BiH (FBiH) o Srebrenici.\n“Mislim da je došlo vrijeme da se spuste tenzije, da svi oni koji su ogorčeni što su izgubili izbore u Srebrenici treba da spuste loptu”, rekla je premijer Srpske novinarima u Istočnom Sarajevu.\nOna je podržala premijera FBiH Fadila Novalića da je Srebrenica dobro mjesto gdje bi zajedno trebalo da se sjedne i razgovara, ali i da svako drugo mjesto u BiH može da bude dobro mjesto za razgovor.\n“Nezadovoljna sam što nismo uspjeli da realizujemo tu ideju ranije, iako smo opredijeljeni da se zajednička sjednica dvije vlade održi bilo gdje, ali neke druge stvari su se dešavale, a u ovoj zemlji jedan događaj prati drugi, jedna tema drugu, i to je izgubilo pažnju”, istakla je premijer Srpske.\nOna je rekla da bi to bila zajednička sjednica dvije vlade na kojoj bi se rješavalo mnogo pitanja, te da bi to bio nastavak aktivnosti na izjednačavanju propisa kako bi se stvorio kompatibilan ili sličan ambijent za poslovanje.\n“Jedan dio bi bio posvećen tome šta svako od nas može da uradi na poboljšanju standarda i uslova života u Srebrenici, na koji način bi se mogli ohrabriti investitori i svemu što je važno za život jedne lokalne zajednice”, istakla je Cvijanovićeva.\nNapominjući da je prošlost Srebrenice prilično teška, ona je ocijenila da bi to bio znak dobre volje dvije vlade da razumiju šta bi trebalo da se uradi u toj lokalnoj zajednici.\nIvanić preuzeo predsedavanje Predsedniuštvom BiH


13. marta 2021. - Leutar.net\nDan: 13. marta 2021.\nVladika Jovan, panker u crkvenoj mantiji: Joy Division mi je promijenio život, a Kobejna je ubila pop industrija\n13. marta 2021. LEUTAR 0\nVladika Jovan Ćulibrk nije samo svešteno lice već i podoficir, padobranac, istoričar, ali i vrsni poznavalac takozvane pop kulture. Njemu je Ian Kertis, frontmen legendarne grupe „Joy Division“ promijenio pogled […]\nNaser Orić u bolnici\nNaser Orić, bivši komandant Armije RBiH, smješten je u Klinički centar Univerziteta u Tuzli zbog korona virusa, javljaju federalni mediji. On je u ovu zdravstvenu ustanovu primljen prije dva dana […]\nPolicija podnijela krivičnu prijavu protiv Vučića\nSindikat zaposlenih policije podnio je krivičnu prijavu protiv predsjednika Srbije Aleksandra Vučića zbog neprijavljivanja krivičnog djela i počinioca, navedeno je u obrazloženju. Oni objašnjavaju da su krivičnu prijavi podnijeli zato […]\nMinistarka za prostorno uređenje, građevinarstvo i ekologiju Republike Srpske Srebrenka Golić ne tako davne 2018. godine svesrdno je podržavala rušenje nelegalnog kafića koji je prije 30 godina izgrađen na gradskoj […]\nObavezno nošenje maski i na otvorenom!\nU Banjaluci je obavezno nošenje maske i na otvorenom zbog povećanog broja zaraženih virusom korona, potvrđeno je Srni nakon sjednice Gradskog štaba za vanredne situacije iz izvora bliskih ovom tijelu. […]


Klikom miša ukapirajte budžet - Grocka Info\nNaslovna Vesti Lifestyle Klikom miša ukapirajte budžet\nKlikom miša ukapirajte budžet\nZa sve one koji nisu ekonomski stručnjaci, a zanima ih kako će se u narednoj godini trošiti novac iz državne kase, fizičar Milovan Šuvakov i ekonomista Raša Karapandža osmislili su virtuelnu grafiku koja na jasan način pokazuje koliko je novca namenjeno za svako ministarstvo i kako se unutar ministarstava ta sredstva dalje raspoređuju.\nBudžet naše zemlje dostupan je javnosti u formi zakona, ali svaki pokušaj razumevanja ovog dokumenta dugog 181 stranu, ili čak 563 strane sa svim objašnjenjima, zahteva mnogo znanja, truda i vremena. Na ovoj virtuelnoj, interaktivnoj grafici koju možete pogledati na stranici budzet.info prikazano je kako je novac raspodeljen po ministarstvima, ali i za pravosuđe, kancelariju za KiM, BIA, okruge po Srbiji, robne rezerve i druge institucije koje se takođe finansiraju iz državnog budžeta. Jednostavnim prelaskom miša preko krugova različitih veličina i boja, moguće je videti i kolika je razlika u budžetskim izdvajanjima u odnosu na prethodnu godinu.\n– Budžet je javni dokument, ali problem sa mnogim dokumentima koji moraju da budu dati na uvod javnosti je taj što su previše komplikovani, pa samim tim i nisu stvarno dostupni javnosti. Kako je u Srbiji građanska kultura na niskom nivou, retko ko i zna da su ovi dokumenti javni, a ne verujem da ih, oni koji znaju, čitaju. Nisam siguran čak da je i svih 250 poslanika prošlo kroz kompletan tekst predloga budžeta – objašnjava Šuvakov, jedan od autora ove grafike, inače viši saradnik Instituta za fiziku.\nPrethodni tekstDanas je 29.Novembar, Dan Republike, bivše SFRJ!\nSledeći tekstAnegdote sa intervjua za posao\nУдружење жена Врчина и Унија жена ГО Гроцка поново организовало хуманитарну акцију


Konferencija o potrebama i interesima lokalnih zajednica u kreiranju klimatske i energetske politike - Beogradska otvorena škola\nKonferencija o potrebama i interesima lokalnih zajednica u kreiranju klimatske i energetske politike Tweet\nU Sjenici je 27. februara, u organizaciji Beogradske otvorene škole i Foruma za lokalne i regionalne inicijative, održana konferencija pod nazivom “Pitanje izbora – kreiranje energetske i klimatske politike u skladu sa potrebama i interesima lokalnih zajednica”. Konferenciji su prisustvovali predstavnici organizacija civilnog društva iz celog regiona jugozapadne Srbije (Novi Pazar, Prijepolje, Priboj, Brodarevo, Užice, Arilje) aktivnih u oblasti zaštite životne sredine, predstavnici opštine Sjenica, Direkcije za izgradnju Sjenica, rudnika „Štavalj“, Specijalnog rezervata prirode Uvac, Regionalne razvojne agencije Zlatibor i predstavnici medija. Razvijena poljoprivreda i turistička ponuda predstavljaju osnovne razvojne potencijale opštine Sjenica. Ostvarivanje ovih potencijala u potpunosti jedino je moguće uz adekvatnu zaštitu i očuvanje životne sredine. Vizija Sjenice je, prema Strategiji lokalnog održivog razvoja, „čista opština visoke ekološke svesti sa rešenim pitanjem komunalnog otpada, racionalnim korišćenjem prirodnih resursa i Peštera, bogatog biljnog i životinjskog biodiverziteta i očuvanim prirodnim bogatstvima“.\nStevan Petrović, koordinator projekata u Beogradskoj otvorenoj školi, otvorio je konferenciju ističući značaj uključivanje lokalnih zajednica u procese donošenja odluka u politici životne sredine na državnom nivou, dok su sve opcije još uvek otvorene, radi uvažavanja i ostvarivanja njihovih interesa. Sedat Vrcić, predsednik Foruma za lokalne i regionalne inicijative, naglasio je da je jako važno okupiti sve zainteresovane strane na lokalnom nivou i kroz konstruktivan dijalog, bez konflikta, tražiti i na najbolji mogući način uobličiti interes lokalne zajednice koji bi bio u skladu sa potrebama svih strana.\nMirko Popović je, predstavljajući obaveze koje Republika Srbija ima u pogledu strateškog okvira za klimatsku i energetsku politiku u kontekstu procesa pristupanja Evropskoj uniji i članstva u Energetskoj zajednici, kao i ratifikovanih međunarodnih ugovora, ukazao na to da je teško očekivati da će zacrtani srednjoročni i dugoročni ciljevi biti ispoštovani i da je ovoj oblasti potrebno posvetiti daleko više pažnje. Mustafa Baltić, pomoćnik predsednika opštine Sjenica, naveo je da je opština Sjenica stoji iza toga da su poljoprivreda i održivi turizam motor razvoja lokalne privrede, kao i da su Sjenici su nova radna mesta preko potrebna. Advokat Jovan Rajić je u okviru svog izlaganja predstavio propise i procedure koji omogućavaju da se javnost uključi u proces donošenja odluka o projektima koji imaju veliki značaj za lokalne zajednice, upotrebu prirodnih resursa i zaštitu životne sredine.\nU okviru poslednjeg izlaganja, predstavnici udruženja posvećenih zaštiti životne sredine - Dragoljub Simović, Kolovrat; Nataša Milivojević, Ekološko udruženje „Rzav - Bog čuva Rzav“ ; Radivoje Filipović, Čuvari prirode – predstavili su svoje aktivnosti i kampanje koje su sprovodili, usmerene na zaštitu prirodnih resursa u jugozapadnoj Srbiji. U diskusiji učesnika konferencije dominirale su teme pritiska na prirodne resurse i posledica po kvalitet životne sredine, kao i načini na koji se mogu uvećati prihodi od postojećih privrednih aktivnosti, uz očuvanje životne sredine i implementaciju principa održivog razvoja. Dalje unapređenje poljoprivrednih proizvoda, prirodnih dobara i lokalnih turističkih atrakcija i rad na njihovoj prepoznatljivosti, koja bi dovela i do veće prepoznatljivosti Sjenice i celog regiona, izdvojeni su kao oblast na kojoj treba posebno raditi. Konferencija je organizovana u okviru projekta "Politika klimatskih promena na putu ka EU – Uputstva i smernice za kampanju javnog zagovaranja na lokalnom nivou“, koji sprovodi Beogradska otvorena škola uz podršku Evropske fondacije za klimu. 02.03.2017.


Dan sjećanja na žrtve saobraćajnih nesreća – mojKontakt portal – Radio Televizija Kontakt\nDan sjećanja na žrtve saobraćajnih nesreća\nNa Trgu Krajine danas je povodom obilježavanja „Dana sjećanja na žrtve saobraćajnih nesreća“ upriličeno nekoliko aktivnosti kojima se želi skrenuti pažnja javnosti da se prisjetimo svih stradalih u nesrećama.\nOve godine broj smrtno stradalih osoba iznosi 131, što znači da je ova godina nešto lošija u odnosu na prošlu kada je statistika za čitavu godinu iznosila isti broj. Broj teško povrijeđenih osoba na našim cestama iznosi 632, dok je 2392 lakše povrijeđenih osoba.\nIsceniranom saobraćajnom nesrećom u kojoj su učestvovala dva oštećena vozila, javnosti se nastojala skrenuti pažnja na koji način se izazivaju saobraćajne nesreće, ali u isto vrijeme na koji način se nesreće mogu izbjeći.\nDirektor Agencije za bezbjednost saobraćaja RS, Milija Radović ističe da je ovo dan kada se suosjećamo sa porodicama nastradalih, dan kada se svi trebamo zapitati da li dovoljno radimo da saobraćajnih nesreća bude manje.\n“Danas smo zahvalni Crvenom krstu, Tehničkoj školi, Auto – moto savezu kao i ostalim segmentima koji su upriličili ovo obilježavanje”, rekao je Radović.\nPomoćnik ministra saobraćaja i veza RS, Nataša Kostić ističe da svi treba da razmišljamo o posljedicama ponašanja u saobraćaju i da sami na sebe djelujemo,ali istovremeno i da se odgovorno ponašamo.\n“Prije svega moramo da budemo odgovorni, pa onda da utičemo i na druge učesnike u saobraćaju kako bi smanjili broj žrtava”, kaže Nataša Kostić.\nTakođe, povodom svjetskog dana sjećanja na žrtve saobraćajnih nesreća, koji je ove godine pod sloganom „Vrijeme je da se sjetimo – reci NE nezgodama na putu!“, u subotu 14.11.2015. u hramu Hrista Spasitelja sa početkom u 11h služen je parastos kao i paljenje svijeća. Istog dana organizovan je i koncert klasične muzike u Vijećnici Banskog dvora sa početkom u 20h.\nNisu ga ubili: Rekao da vjeruje u Boga i da nije Francuz


Home / Sport / U Bratuncu održano takmičenje za ribolovce\nU Bratuncu je održana tradicionalna 22. “Škobaljijada”, u pecanju škobalja udicom na plovak koju organizuje Sportsko ribolovno društvo „Drina“ Bratunac.\nNa ovogodišnjem takmičenju prijavilo se oko 70 ribolovaca iz Bosne i Hercegovine, Srbije i Crne Gore koji su se takmičili na pet staza.\n“Kao i svake godine, tako i ove održavamo ovo takmičenje koje traje više od 20 godina, uspješno i danas su nagrade u sportskoj opremi. Ove godine riba ne radi najbolje, ali to je tako u ovom sportu”, kaže predsjednik SRD “Drina” Bratunac Branko Milovanović i ističe da su očekivali oko 100 ribolovaca koji su odustali zbog najave lošeg vremena.\nČlan ovog udruženja i ribočuvar Boban Filopović ističe da je ovo način kako ribolovci trebaju skrenuti pažnju na očuvanje rijeke Drine, ribe gdje bi trebalo da se uključe i resorna ministarstva i da se smanji krivolov i pomogne obnova ribljeg fonda.\n“Veliku odgovornost ima i hidrocentrala iz Zvornika koja reguliše nivo vode, a koji kada je nizak utiče na mlađ”, ističe Filipović.\nOn kaže da je škobalj riba koju zovu drinska lisica jer ga nije lako uhvatiti, ali da se koristi plovak sa više udica koji je zabranjen, a kojima je cilj da ulove ribu i ne ovaj način, čime je “deru” i “čupaju” iz vode\nNakon takmičenja za sve učesnike priređeno je druženje na Rajskoj plaži, a trojica sa nejvećim ulovima dobiće vrijednu sporsku opremu.


EuroNCAP: Jeep Cherokee, Mercedes CLA, Suzuki SX4 i Peugeot 2008 na testu bezbednosti - Bezbednost\nNova runda testova nezavisne evropske agencije za ispitivanje bezbednosti automobila na tržištu Evrope, EuroNCAP, i novi automobili na ispitu. Ovoga puta su se našli Jeep Cherokee, Mercedes CLA, Suzuki SX4 i Peugeot 2008 na testu bezbednosti.\nKako ponekad 5 dobijenih zvezdica nije isto kod ispitanih automobila, a svi su ih dobili, pitanje je ko je kako zapravo prošao.\nNa ispitu stabilnosti, odnosno sa uključenim i isključenim sistemom ESP, jedino je Suzuki SX4 pokazivao veće razlike u zadržavanju željenog pravca.\nDodatno, Peugeot 2008 pokazuje iste simptome kao ranije 208 subkompaktni hatchback, čiju osnovu i deli. Pokazuje isti povišeni nivo povrede putnika pri udaru od nazad jer sedišta i oslonci za glavu nisu toliko efikasni u prevenciji nastajanja povreda.\nKada se svedu svi rezultati, sva 4 testirana modela pružaju putnicima zavidan nivo bezbednosti, vecć uobičajen na svim novim modelima koji se prodaju u Evropi.\nEuroNCAP crash test: Na testu 15 automobila, Fiat Punto dobio 0 zvezdica\nEuroNCAP: Alfa Romeo Giulia dobila pet zvezdica na Euro NCAP testu\nEuroNCAP: Opel Astra pet zvezdica\nBMW već radi na i5 modelu\n2015 Mercedes V klase pokazuje “avionski” enterijer


Vučić objavio novi video: 'Još bolja i uspešnija saradnja između naših naroda' VIDEO\nIzvor: B92, 21.Maj.2022, 19:15\nVučić objavio novi video: "Još bolja i uspešnija saradnja između naših naroda" VIDEO\nPredsednik Srbije Alkesandar Vučić objavio je novi video posle susreta sapredsednikom mađarske vlade Orbanom Viktorom.\n"Znam da ćemo od najboljeg partnerstva uspeti u narednom periodu da napravimo još bolju i uspešniju saradnju između naših naroda!", stoji u objavi na Instagramu buducnostsrbija uz video današnjeg susreta sa 89. Međunarodnog poljoprivrednog sajma.\n"Veliko hvala velikom prijatelju Srbije Viktoru Orbanu koji se nikada nije sklanjao, koji je pomagao >> Pročitaj celu vest na sajtu B92 << i štitio našu zemlju, zahvaljujući kojem je između Mađarske i Srbije izgrađen odnos pun obostranog poverenja i poštovanja", naveo je Vučić u video snimku objavljenom na Instagram nalogu buducnostsrbijeav.\nPredsednik Srbije je rekao da "rezultati uvek govore više od reči, bilo da su one velike ili male". "Nastavićemo da gradimo naše partnerske odnose i zajednički prebrodimo sve probleme i poteškoće".\nVučić je izrazio uverenje da ćemo u narednom periodu "uspeti da ostvarimo još veću i uspešniju saradnju između naših zemalja".\n"Neka živi prijateljstvo između Srbije i Mađarske", kazao je Vučić u snimku o poseti Orbana 89. Međunarodnom poljoprivrednom sajmu u Novom Sadu, koji je otvorio danas sa predsednikom Srbije.\nPodsećamo, Aleksandar Vučić i predsednik Vlade Mađarske Viktor Orban prisustvovali su svečanom otvaranju 89. međunarodnog poljoprivrednog sajma.\nVučić je ranije danas rekao da je za Srbiju od suštinskog značaja prijateljstvo sa Mađarskom, kao i da nema razloga da dve zemlje brinu za hranu.\nPredsednik Srbije Aleksandar Vučić rekao je danas da će sa ruskim kolegom Vladimirom Putinom razgovarati najverovatnije u sredu ili četvrtak.\nVUČIĆ POSLE SUSRETA SA ORBANOM POSLAO SNAŽNU PORUKU: "Neka živi prijateljstvo između Srbije i Mađarske" (VIDEO)\nIzvor: SrbijaDanas.com, 22.Maj.2022, 18:02\nPredsednik Srbije Alkesandar Vučić objavio je novi video posle susreta sapredsednikom mađarske vlade Orbanom Viktorom...- Znam da ćemo od najboljeg partnerstva uspeti u narednom periodu da napravimo još bolju i uspešniju saradnju između naših naroda! - stoji u objavi na Instagramu buducnostsrbija...


Kako je navedeno na sajtu Ministarstva, Vodič je napravljen da bi se poslodavcima i radnicima olakšao rad u novonastaloj situaciji, izazvanoj pandemijom kovida-19, i u njemu su navedene obaveze, kako poslodavaca, tako i zaposlenih.\nPoslodavcima koji su svojim zaposlenima obezbedili rad od kuće Vodič pruža praktične smernice, kao npr. koje su obaveze i odgovornosti poslodavaca i zaposlenih; uslove koje radni prostor koji je opredeljen kao radno mesto kod kuće treba da ispunjava; briga poslodavca o zdravlju svojih zaposlenih, uključujući i mentalno zdravlje; procena rizika i praćenje bezbednosti i zdravlja na radu zaposlenih koji rade od kuće; prijava povreda na radu prilikom rada od kuće itd, navedeno je na sajtu Ministarstva za rad.\nPoslodavac je dužan da: u saradnji sa zaposlenim, obezbedi bezbedno i zdravo radno mesto i radnu okolinu, odnosno da obezbedi da je radni prostor kod kuće bezbedan i zdrav za obavljanje poslova, zatim, da vodi računa o zdravlju svojih zaposlenih, uključujući i mentalno zdravlje.\nBriga o mentalnom zdravlju zaposlenog treba da uključi redovno održavanje kontakta sa zaposlenim, pripremu uputstava i informacija (koja uključuju pitanja stresa, uznemirenosti i dr.) i po potrebi da se obezbedi razgovor sa stručnom osobom.\nTreba i da obezbedi opremu za rad zaposlenom ukoliko je zaposleni nema u svom vlasništvu (npr. poslodavac će zaposlenima obezbediti računar, softver, pristup internetu i dr.), i da sprovodi nadzor nad obavljenim poslom zaposlenog i merama bezbednosti i zdravlja na radu (npr. izveštaji o radu, virtuelni nadzor o sprovedenim merama bezbednosti i zdravlja na radu), kao i da stupa u kontakt sa zaposlenima u toku ugovorenog radnog vremena.\nZaposleni je dužan da primenjuje mere za bezbedan i zdrav rad, namenski koristi opremu za rad i da njom pažljivo rukuje da ne bi ugrozio svoju bezbednost i zdravlje, kao i bezbednost i zdravlje članova svoje porodice. Pre početka rada dužan je da pregleda radno mesto, uključujući opremu za rad koju koristi i da, u slučaju uočenih nedostataka, obavesti poslodavca. Osim toga, mora da uspostavi ravnotežu između poslovnog i privatnog života, a u toku ugovorenog radnog vremena održava redovnu i pravovremenu komunikaciju s poslodavcem ili licem za bezbednost i zdravlje na radu da bi se sprovele mere bezbednosti i zdravlja na radu, kao i da se pridržava uputstava poslodavca o uspostavljanju i održavanju određenog radnog prostora na bezbedan i zdrav način, te da se brine o opremi za rad koju koristi.\nObavezan je da prijavi sve opasnosti i probleme u skladu s internim procedurama poslodavca koje se odnose na: bezbednost i zdravlje na radu, upotrebu informacionih tehnologija, zaštitu i tajnost podataka; intelektualnu svojinu; kodeks ponašanja i drugo.


Запрашивање комараца са земље и из ваздуха наредна три дана - Градска општина Гроцка\nYou are at:Home»Novosti»Obaveštenja»Zaprašivanje komaraca sa zemlje i iz vazduha naredna tri dana\nZaprašivanje komaraca sa zemlje i iz vazduha naredna tri dana\nBy Info Služba on\t 18. avgusta 2021. Obaveštenja\nSektor ekologije i unapređenja životne sredine JKP „Gradska čistoća”, u skladu sa rezultatima monitoringa koji govore o porastu brojnosti komaraca, od sutra kreće u intenzivnije mere suzbijanja ovih insekata uređajima sa zemlje i vode, uz podršku iz vazduha. Tretman komaraca iz vazduha sprovodiće se tokom večernjih časova u trajanju od tri dana, 19, 20. i 23. avgusta, sa šest aviona JAT privredne avijacije.\nDirektor JKP „Gradska čistoća” Marko Popadić rekao je da se sve akcije u borbi protiv komaraca planiraju i sprovode u skladu sa rezultatima monitoringa koji ekipe preduzeća sprovode svakodnevno.\n– Uprkos učestalim napadima na naše ekipe koje sprovode mere suzbijanja odraslih jedinki komaraca, nije bilo opuštanja. Prateći vremenske uslove, gotovo svakodnevno smo sprovodili akcije suzbijanja komaraca sa zemlje i reka, a od sutra uključujemo i tretmane iz vazduha. Iako se brojnost komaraca, koja je iznad ekološki prihvatljive granice, meri na samo par lokacija u gradu, JKP „Gradska čistoća” će intenzivnim akcijama preseći trend povećanja brojnosti ovih insekata kako bi Beograđani mogli kraj leta da provedu bezbrižno u svom gradu – istakao je Popadić.\nOn je podsetio da su sinhronizovane akcije koje su se po prvi put sprovodile tokom prošlogodišnje sezone dale odlične rezultate.\n– Tokom 2020. godine po prvi put smo imali akcije suzbijanja komaraca sa reka, a ove godine tretmane sa zemlje sprovodimo sa deset vozila više nego ikada, tako da će tri dana angažovanja avijacije pomoći da u kratkom vremenskom periodu sprovedemo mere protiv komaraca na izuzetno velikoj površini. Za tri dana planiran je obuhvat površine od 12.000 hektara – objasnio je Popadić.\nU četvrtak od 18 do 20 časova suzbijanje odraslih formi komaraca iz aviona obuhvatiće lokacije Dunavac, Opovački Dunavac, naselje Vrbovski, Besni fok, Široku gredu, Padinsku skelu, Kovilovo, Jabučki rit, Glogonjski rit, Ovču, Popovu baru, jezero Veliko blato, kanalsku mrežu Borče i Koteža, Blok Branka Momirova, Jojkića Dunavac, nasip od Pančevačkog mosta ka Crvenki, Crvenku, Ratno ostrvo, nasip od Pančevačkog mosta ka Malom raju, Mali raj, baru Reva, naselje Zage Malivuk, Ritopek, Grocku, Brestovik, Gročansku adu, Paradajz ostrvo, Višnjicu, Belu stenu, Slance, Veliko selo, Ritopek i Vinču.\nIstog dana, od 19.30 do ponoći, tretman komaraca sa zemlje ekipe preduzeća sprovodiće na lokacijama Kotež, Borča pretok, Mali zbeg, Borča 1, Borča 2, Stara Borča, Borča greda, Popova bara, Put za Ovču, Ovča, Padinska skela, Mali zbeg groblje, Blok braće Marije, Mali raj. Akcija suzbijanja komaraca sa reka istog dana obuhvatiće sledeće lokacije: Gročansku adu, Veliko selo, Slance, Višnjicu i levu obalu Dunava.\nSugrađani svakog radnog dana od 7 do 15 časova mogu da prijave lokacije na kojima primete povećano prisustvo komaraca pozivom na besplatni broj telefona 0800-000-807 ili putem elektronske pošte na imejl-adresu ekologija@gradskacistoca.rs.


TI: Uvesti zakonsku obavezu proaktivnog objavljivanja informacija - Trebevic.net\nTransparency International u Bosni i Hercegovini (TI BiH) organizovao je u Sarajevu prvu od šest obuka za institucije Federacije Bosne i Hercegovine u oblastima proaktivne transparentnosti, otvorenosti i odgovornosti i predstavio ključne preporuke analiza stanja kada je riječ o otvorenim podacima i proaktivnoj transparentnosti.\nTI BiH će kroz program obuka jačati kapacitete institucija FBiH u oblastima: komunikacije s javnošću, proaktivne i fiskalne transparentnosti, otvorenih podataka i komunikacije putem digitalnih medija, te izradi smjernica za postizanje veće transparentnosti i otvorenosti javne uprave što je i jedan od proklamovanih principa u Reformskoj agendi 2015-2018.\n„Kroz ovaj program TI BiH nastavlja davati doprinos i pružati podršku institucijama na putu ispunjenja zahjeva i obaveza proizašlih iz inicijative Partnerstvo za otvorenu vlast. Kada govorimo o povećanoj transparentnosti i otvorenosti institucija, od ključne je važnosti da institucije prepoznaju vlastiti interes i prednosti u smislu boljeg funkcionisanja administracije, veće efikasnosti, ušteda, poboljšanog kvaliteta usluga a posljedično i većeg povjerenja građana u same institucije”, rekla je Lejla Ibranović, izvršna direktorica TI BiH.\nIstraživanja TI BiH pokazuju da je nivo transparentnosti, odgovornosti i integriteta institucija FBiH nezadovoljavajuće. Institucije još uvijek nemaju praksu objavljivanja niti osnovnih informacija i podataka vezanih za svoj rad, kao što su indeks registar informacija pod kontrolom javnoga tijela, statistički podaci, budžeti, finansijski izvještaji ili godišnji izvještaji. Dostava podataka se vrši reaktivno, dok proaktivna transparentnost nije adekvatno regulisana zakonskim okvirom. U cilju osiguranja transparentnosti i odgovornosti, jačanja vladavine prava i dobrog upravljanja, potrebno je:\nIzmijeniti zakone o slobodi pristupa informacijama uvođenjem odredbi o obaveznom proaktivnom objavljivanju informacija od javnog značaja;\nPovećati broj dostupnih informacija upotrebom novih tehnologija;\nIzraditi smjernice i zahtjeve proaktivne transparentnosti za organe uprave i upravne organizacije;\nUspostaviti mehanizme saradnje institucija i civilnog društva u procesu donošenja odluka, posebno u okviru aktivnosti vezanih za inicijativu Partnerstvo za otvorenu vlasti;\nJačati kapacitete institucija FBiH u oblasti proaktivne transparentnosti, otvorenosti i odgovornosti.\nUčesnici su među ključnim problemima istakli političku volju koja nedostaje za pokretanje promjena i nepostojanje dovoljno jakog zakonodavnog okvira, ali i istakli potrebu poštivanja preuzetih obaveza i jačanje saradnje sa civilnim društvom.\nObuke će trajati do januara 2017. godine, nakon čega će institucije korisnice ovog programa imati na raspolaganju kreirane standarde proaktivne transparentnosti za ovaj nivo vlasti.\nLejla IbranovićTransparency International


Prikazivanje članaka po tagu inicijativa\npetak, 01 april 2022 23:36\nMarko Čadež: Biće dovoljno hrane za zemlje Otvorenog Balkana, nema straha od nestašica\n* Zemlje Otvorenog Balkana, Srbija, Severna Makedonija i Albanija ne treba da brinu i strahuju od mogućih nestašica hrane, što danas postaje sve veći problem imajući u vidu globalne izazove u snabdevanju. Tu smo da pomognemo jedni drugima, poručio je poslednjeg martovskog utorka Marko Čadež, predsednik Privredne komore Srbije na graničnom prelazu Preševo - Tabanovce između Srbije i Severne Makedonije\n- Nisu prednosti Otvorenog Balkana samo brži prolazak kamiona i što nema čekanja. Prednost je u ovim kriznim vremenima što sve tri zemlje među sobom sarađuju kada je u pitanju bezbednost hrane i snabdevanje osnovnim životnim namirnicima. To su velike stvari da ne moramo među sobom da razmišljamo da li ćemo imati brašno, ulje, šećer. Ako smo se usaglasili da jedni drugima pomažemo onda to i radimo - istakao je Čadež.\nOn je sa potpredsednikom Privredne komore Severne Makedonije Zoranom Jovanovskim obišao granični prelaz Preševo Tabanovce i razgovarao sa špediterima, predstavnicima kompanija, carinskih, veterinarskih, sanitarnih i fitosanitarnih službi o tome kako se u praksi sprovode sporazumi i dogovori u okviru regionalne inicijative Otvoreni Balkan, šta su izazovi, a šta prednosti kada je u pitanju slobodan protok robe između Srbije, Severne Makedonije i Albanije.\nKako je objasnio, na terenu su vidljivi rezultati nakon primene dogovora iz Niša i Tirane, te je vreme čekanja kamiona i završavanja procedura oko 15 minuta. Podseća da je ovaj granični prelaz najbrži po protoku robe od svih srpskih graničnih prelaza i da su u razgovoru sa nadležnim službama želeli da čuju šta su izazovi i kako može da se pomogne da se stvore bolji uslovi za još efikasniji rad službi na granicama, što je u interesu kompanija.\nZoran Jovanovski, potpredsednik Privredne komore Severne Makodonije ističe da ohrabruje podrška i raspoloženje prema Otvorenom Balkanu, da se sarađuje i da se traže kvalitetna rešenja na dobrobit svih.\nProšle godine preko Preševa je prešlo oko 220 000 teretnih vozila, u proseku oko 600 dnevno. Iz Albanije je bilo registrovano 1.696 teretnih vozila a iz Severne Makedonije 105.000 vozila.\nUkupna robna razmena Srbije sa Albanijom i Severnom Makedonijom u 2021. godini, iznosila je 1,372 milijarde evra. Srpski izvoz u dve članice Otvorenog Balkana vredeo je nešto više od milijardu dolara, dok je Srbija uvezla robu za 367 miliona evra. Suficit Srbije u razmeni sa Albanijom i S.Makedonijom je iznosio 637 miliona evra. Srbija je u Albaniju i Severnu Makedoniju najviše izvozila električne mašine i opremu, mineralna goriva, ulja i voskove, gvožđe i čelik, kotlove, mašine i uređaje, žitarice, vozila. Sa druge strane, najviše uvozimo gvožđe i čelik, proizvode od gvožđa i čelika, povrće i voće, farmaceutske proizvode. Skoro 5.000 kompanija iz Srbije posluje sa partnerima iz Albanije i Severne Makedonije.\nInicijativu intenzivnije saradnje na Zapadnom Balkanu pokrenula su 2019. tri lidera - predsednik Srbije Aleksandar Vučić i premijeri Albanije i Severne Makedonije Edi Rama i Zoran Zaev sa ciljem slobodnog kretanja robe, usluga, ljudi i kapitala po modelu EU. Otvoreni Balkan je odgovor na zahteve privrede, kompanija i realnog života. Inicijativa pokrenuta pod nazivom Mini Šengen preimenovana je u Otvoreni Balkan, a mogu joj pristupiti sve ekonomije u regionu.\nsubota, 05 februar 2022 00:43\n* U okviru inicijative „Pratim JA” objavljen je nagradni konkurs na temu funkcionisanja lokalne uprave iz ugla građana i građanki. Za učešće je potrebno na kreativan način dočarati iskustvo sa uslugama ili uopšte radom opštinske ili gradske uprave kroz video, vizualne ili pisane sadržaje. Rok za slanje priloga je 1. mart 2022\n- Informišite nas i na kreativan način podelite sa nama svoje iskustvo sa uslugama opštinske ili gradske uprave - utiske, mišljenja, stavove, zadovoljstvo ili nezadovoljstvo, predloge za unapređenje. Inspirišite druge građane i građanke da urade isto i tako pokrenite promene u svojoj zajednici! - poručuju iz Centra za evropske politike - CEP.\nAutore/ke po dva najbolje dočarana pozitivna i negativna iskustva biće nagrađena GoPro akcionom kamerom i Samsung Galaxy Smart satom / Fit smart narukvicom. Stručni žiri će selektovati pristigle priloge, a po osam najboljih priloga iz obe kategorije (pozitivna i negativna iskustva) će biti podeljeno na društvenim mrežama Centra za evropske politike. Pobednike će odlučiti publika - kreatori/ke po dva priloga iz obe kategorije koji/e osvoje najveći broj lajkova će biti nagrađeni.\nViše informacija dostupno je na sajtu inicijative "Pratim JA":\nputem koga se i prijavljuje na konkurs.\nKonkurs se sprovodi u okviru projekta „Praćenjem javne uprave ka boljem upravljanju na lokalu - Pratim JA“. Projekat sprovode Centar za evropske politike (CEP) zajedno sa partnerima (Centar za ravnomerni regionalni razvoj (CenTriR), Nacionalna koalicija za decentralizaciju (NKD), Ekološki centar Stanište). Projekat finansira Evropska unija, uz sufinansiranje Ministarstva za ljudska i manjinska prava i društveni dijalog. Nagrade finansira Centar za evropske politike - CEP. Nagrade se ne finansiraju iz sredstava Evropske unije, Ministarstva za ljudska i manjinska prava, ili iz sredstava ovog projekta.\nsreda, 26 januar 2022 22:48\n* Croatia Records i Parni valjak su u spomen na Akija pokrenuli inicijativu kojom se na poseban način opraštaju od neponovljivog pevača. Više od 150 radio stanica širom regije emituju singl „Ponovo“ točno u 15:00 sati, te tako odaju počast muzičkom velikanu\nU najtužnijim mogućim okolnostima, grupa Parni valjak se pesmom „Ponovo“ oprašta od Akija, svog prijatelja i brata te jednog od najboljih i najprepoznatljivijih vokala naših prostora svih vremena, koji nas je napustio prošle subote. Pesma je to za koju se ove nedelje trebao snimati spot i koja je trebala biti najava velike turneje Parnog valjka i novog studijskog albuma.\nStihove i muziku za singl „Ponovo“ potpisuje Husein Hasanefendić Hus koji je s Akijem činio savršenu simbiozu, zahvaljujući kojoj su bezvremenske pesme Parnog valjka odgajale generacije slušaoca. Najznačajniji rock bend naših prostora se pesmom „Ponovo“ oprašta od čoveka kome je muzika bila život, koji je svojom neuništivom energijom postao sinonim vrhunskog frontmena i uzor generacijama.\nAki nas je iznenada napustio, ali njegov duh i glas ostaće zauvek upisani u svima nama koji smo uz Parni Valjak odrastali, zaljubljivali se, smejali i plakali.\nIspraćaju od Akija Rahimovskog u četvrtak 27. januara gospodnje, 2022. na ovaj način, se pridružuje i Novi Radio Sombor na svim svojim partner-portalima radio stanica regiona.\nsreda, 12 januar 2022 18:11\nponedeljak, 06 decembar 2021 23:19\n* Nakon uspešno sprovedenih inicijativa prve grupe učesnika, WWF ponovo poziva mlade iz Srbije da se uključe i prijave na konkurs „Mladi protiv klimatskih promena”\nBeograd, 6. decembar 2021. - WWF, svetska organizacija za zaštitu prirode, još jednom poziva mlade ljude iz cele Srbije uzrasta 15-24 godine da se prijave za učešće u projektu „Na mladima klima ostaje” u okviru kojeg će imati priliku da sprovedu sopstvene inicijative za borbu protiv klimatske krize. Prijave su otvorene do 19. decembra u ponoć.\nUčesnici će moći da nauče više o razvoju građanskih inicijativa, komunikaciji sa javnošću i javnom zagovaranju, angažovanju zajednice i razvoju politika sa ciljem primene stečenih znanja kroz konkretne aktivnosti koje će imati prilike da sami osmisle i sprovedu u delo. Konkurs je otvoren po drugi put od početka projekta, a prva grupa učesnika je već imala priliku da predstavi svoje inicijative na prvom Omladinskom klimatskom forumu u organizaciji WWF-a na nacionalnom i regionalnom nivou.\n- Do sada smo podržali pet omladinskih inicijativa i svaka se na svoj način bori sa klimtskom krizom. Kada je WWF objavio prvi poziv mladima da se uključe u projekat, nismo mogli ni da pretpostavimo da će interesovanje i odziv biti toliko velik. Posvećenost i odlučnost ovih mladih ljudi u borbi za bezbedniju budućnost planete je zaista impresivna. Upravo oni dolaze do najinovativnijih, kreativnih rešenja. Izuzetno se radujemo drugom ciklusu projekta, i upoznavanju i radu sa još mnogo divnih mladih ljudi - ističe Mina Mirić, koordinatorka projekta „Na mladima klima ostaje” iz WWF Adrije.\nWWF poziva mlade koji su zabrinuti po pitanju klimatske krize i žele da podižu svest o ovoj temi i rade na pronalaženju rešenja da se odazovu ovom pozivu i postanu deo pozitivnih promena. Nije kasno da se stvari poprave, za budućnost današnjih mladih, ali i čitave planete.\nKonkurs za mlade možete naći na LINKU:\nZa više informacija možete me kontaktirati na broj telefona: 069 444 1607.\nRado ćemo se odazvati za sva dodatna pitanja o ovom konkursu i projektu.


Postignut dogovor Sindikata obrazovanja i Vlade USK, nema štrajka u školama | RTV7 | Medijski servis grada Tuzle\nPostignut dogovor Sindikata obrazovanja i Vlade USK, nema štrajka u školama\nAutor: Azra Muderizović 29.01.2019., 15:08\t169 Pregleda\nU Vladi USK danas je održan sastanak predstavnika Sindikata predškolskog, osnovnog i srednjeg obrazovanja USK, a u konačnici je postignut dogovor o poštivanju trenutnog Kolektivnog ugovora, što znači da sindikati odustaju od najavljenog generalnog štrajka.\nKako je istaknuto nakon sastanka, dogovoreni su partnerski odnos i rad te konkretne aktivnosti na rješavanju zahtjeva sindikata, ali i unapređenju standarda rada i reforme oblasti obrazovanja. Sastanku je prisustvovao i Selvedin Šatorović, predsjednik Saveza samostalnih sindikata BiH.\n“Na današnjem sastanku je dogovoreno da će se Kolektivni ugovor u potpunosti implementirati. Osnovni kamen spoticanja u vezi s osnovicom je prevaziđen. U Nacrtu budžeta koji će vlada predložiti bit će ista osnovica za sve radnike koji platu primaju iz budžeta USK. Na taj način su otklonjene osnovne dileme u vezi s poštivanjem kolektivnog ugovora. Sredstva za ovu namjenu bit će namirena upotrebom unutrašnjih rezervi resornog ministarstva”, rekao je Šatorović.\nOn je istakao da je današnji sastanak pokazao da je Vlada USK “vrlo odgovoran socijalni partner” i da ne mogu dati nijedno obećanje prije nego što urade detaljne analize.\n“Također, postigli smo dogovor da će vlada u narednih šest mjeseci, u okviru svojih mogućnosti, pokušati iznaći sredstva za jednu nedostajuću platu koja kasni u oblasti osnovnog i srednjeg obrazovanja. Sve u svemu, zadovoljni smo današnjim sastankom”, dodao je.\nŠatorović je kazao da će sindikati pružiti podršku Vladi USK u provedbi svih potrebnih mjera i da će biti dio komisija koje će obići sve škole u USK, provjeriti da li imaju optimalan broj zaposlenih te da li je stanje u školama onakvo kakvo se prikazuje ministarstvu. Taj proces bi trebao biti okončan do kraja februara.\n“Daljnji smjer u kojem ćemo ići jeste da će se morati poštovati kolektivni ugovor. Pored toga, vlada će u skorijem vremenu imenovati komisiju koja će uraditi detaljnu analizu svih škola i gdje će se pokušati pronaći neki modus za uštede. Sve u svemu, idemo u pravcu da se ispoštuje osnovica koja je potpisana u Kolektivnom ugovoru”, rekao je Damir Omerdić, ministar obrazovanja, nauke, kulture i sporta USK.\nJedna od tema o kojoj je razgovarano je i dodatno usaglašavanje teksta Zakona o osnovnom obrazovanju, kako bi što ranije bio upućen u skupštinsku proceduru.\n“Što se tiče podzakonskih akata koje smo tražili u svojim zahtjevima, dali smo rok od 60 dana da se svi ti akti mijenjaju ili ćemo ćemo uraditi izmjene i dopune postojećih akata. Radi se o jako bitnih stvarima, kao što je Pravilnik o napredovanju, Pravilnik o prijemu u radni odnos ili Pravilnik o tehnološkom višku. Također, dobili smo obećanje da će Zakon o osnovnom obrazovanju u što hitnijem roku ponovo proći proceduru kroz Vladu i doći u Skupštinu na izglasavanje”, rekla je Zehra Hadžić, predsjednica sindikata osnovnog obrazovanja.\nSindikati su pozvali zastupnike u Skupštini USK da prihvate Nacrt budžeta za 2019. godinu, jer će on, kako su istakli, “omogućiti ravnopravan status svih zaposlenih koji primaju platu iz budžeta USK i biti put koji će kanton uvesti u stabilnu političku i ekonomsku situaciju”.


Selakovic u Indoneziji: Veliki prostor za podsticanje saradnj\nTanjug 23. maja 2022. 09:44\nDŽAKARTA – Ministar spoljnih poslova Nikola Selaković počeo je danas zvaničnu posetu Indoneziji sastankom sa šeficom diplomatije Retno Marsudi i tom prilikom istakao da je za Srbiju Indonezija najvažniji partner u jugoistočnoj Aziji i da je njegova poseta znak naše želje da se podstiče saradnja u svim oblastima.\nMinistarka Marsudi rekla je da je Srbija važan partner Indonezije u Evropi, što je potvrđeno i danas potpisanim sporazumom o politickim konsultacijama.\n„Sporazumi koje smo potpisali proteklih meseci i koje ćemo potpisati govore o želji naše dve zemlje, ne samo da imaju tradicionalno dobre odnose zasnovane na vezama iz vremena osnivanja Pokreta nesvrstanih zemalja, već i da smo zemlje fokusirane na budućnost naših građana i ekonomija, i u toj budućnosti Srbija i Indonezija biće prijatelji i pouzdani partneri“, rekao je Selaković novinarima posle sastanka.\nMinistar je zahvalio domaćinima, ne samo na tradicionalnom gostoprimstvu, već i na podršci koju Indonezija pruža Srbiji po pitanju Kosova i Metohije, izrazivši nadu da će ta podrška biti nastavljena i u budućnosti\nKada je rec o ekonomskoj saradnji, dve zemlje, prema Selakovićevim rečima imaju brojne neiskorišćene mogućnosti, a jedna od tema današnjih razgovora jeste i izvoz srpskih prehrambenih proizvoda na indonežansko tržište.\nŠef srpske diplomatije potvrdio je želju i spremnost Srbije da unapređuje saradnju u brojnim oblastima, kao što su poljoprivreda, kultura, obrazovanje, sport i odbrana.\nMinistarka Marsudi rekla je da su predmet današnjeg razgovora bile brojne teme od zajedničkog interesa i identifikovane su oblasti u kojima je u predstojećem periodu moguće značajno unaprediti saradnju, poput trgovine prehrambenim proizvodima.\nMarsudi je zaključila da je jedna od tema razgovora bila i situacija u svetu, i ponovila privrženost njene zemlje mirnom rešavanju konflikta i poštovanju principa teritorijalnog integriteta i suvereniteta država.


Japanska banka finansira izgradnju prve vetroelektrane na moru u SAD-u - Gradjevinarstvo.rs\n22.03.2013. | Gizmag\nNedavna objava Banke Tokijo-Micubiši UFJ (BTMU - Bank of Tokyo-Mitsubishi UFJ) da će finansirati 2 milijarde dolara u projekat izgradnje Cape Wind-a, prve vetrolektrane na moru u Sjedinjenim Američkim Državama je veoma zanimljiva. Prema najavama, izgradnja bi trebala da počne pre kraja ove godine.\nProjekat Cape Wind bi trebalo da ima 130 vetrotrubina u Nantaket Soundu, delu Atlantskog okeana južno od Kejp Koda (Cape Cod) u Masačusetsu. Očekuje se da vetroelektrana ima instalirani kapacitet (suštinski, maksimalni teoretski izlaz) od 468 MW. Ovo bi postavilo vetroelektranu Cape Wind rame uz rame sa najvećim vetroelektranama na svetu, mada je nekoliko većih predloženo za Severnu Evropu i Istočnu Aziju.\nTvrdi se da će Cape Wind obezbediti tri četvrtine potreba za električnom energijom za jugoistočni region Masačusetsa. Namenjeno je da vetroturbine budu locirane na delu obale nazvanom Horseshoe Shoal, nekoliko milja od obale Kejp Koda. Projekat je već odobren od strane Ministarstva unutrašnjih poslova SAD-a (U.S. Department of the Interior).\nIskreno govoreći, Banka Tokijo-Micubiši UFJ nadoknađuje deo investicije u projekat od 2,6 milijardi dolara, a stvarna investicija će verovatno doći iz raznih spoljnih izvora. Izveštaji raznih novinskih agencija tog regiona kažu da projekat Cape Wind nije sasvim siguran još. Za nekih 600 miliona dolara, tačno. Kompanija Siemens Energy Inc., koja će obezbediti turbine, i Ministarstvo energetike Sjedinjenih Američkih Država će vrlo verovatno nadoknaditi taj gubitak.


Kinezi žele ulagati u modernizaciju saobraćaja u Kantonu Sarajevo – Haber.ba\nKinezi žele ulagati u modernizaciju saobraćaja u Kantonu Sarajevo\nTrenutno se na području Kantona Sarajevo investira u nekoliko vrlo bitnih saobraćajnih dionica.\nSarajevo - Orbus.be\nMeđutim, kako bi se svi potrebni projekti za modernizaciju saobraćaja realizovali, potrebne su investicije. Potencijal za ulaganje prepoznala je jedna od najvećih kineskih kompanija koja se bavi transportnom infrastrukturom, “Urban Traffic”.\nGeneralni direktor ove kompanije, Dong Min, kazao je da se nada da će uspostaviti saradnju s kantonalnim rukovodstvom kako bi se uspješno realizovale planirane aktivnosti.\nPremijer KS, Elmedin Konaković istakao je kako je Kanton Sarajevo najrazvijeniji u Bosni i Hercegovini, te da postoji spremnost za iznalaženje modaliteta koji će unaprijediti sektor izgradnje saobraćajne infrastrukture.\n“Gradski prijevoz je u našoj nadležnosti i trenutno pregovaramo sa Evropskom bankom za obnovu i razvoj (EBRD) vezano za rekonstrukciju cjelokupnog šinskog saobraćaja u dužini od 12 kilometara. Upravo zbog toga smo zainteresovani i za vaš prijedlog savremenog prijevoznog sredstva”, istakao je premijer Konaković.\nSvi planirani saobraćajni projekti bit će dostavljeni predstavnicima kineske kompanije, nakon čega bi trebale biti izrađene konkretne ponude, a nakon toga i pokrenuti dogovori za njihovu realizaciju.\nTeme:Kinezi, modernizacija saobraćajnica, promo, Sarajevo, ulaganje


06. Sep 2000 16:14 (GMT+01:00)\nProfesor Bora Kuzmanović, psiholog, o raspoloženju Srba\nŽivot između užasa i užasa na kvadrat\nKao nepodnošljiv, svoj život opisuje 41 odsto anketiranih. Srbi rešeni da nešto menjaju, plaše se, gnevni su, ali nikako ravnodušni, pokazalo istraživanje CPA\nMešavina optimizma i nade, uz izvesnu dozu straha, pa i gneva, osnovne su karakteristike raspoloženja građana Srbije do kojih su došli eminentni stručnjaci radeći analizu stanja duha i svesti birača uoči predstojećih izbora, a za Centar za proučavanje alternativa.\n- Visok je procenat građana Srbije koji smatraju da će se stvari uskoro promeniti nabolje, dok samo osam odsto ne veruje da će se išta promeniti u dogledno vreme, kaže psiholog Bora Kuzmanović, profesor Filozofskog fakulteta u Beogradu, koji je jedan od autora pomenute analize. Tome u prilog ide i činjenica da je istraživanje pokazalo da su kod građana najmanje izražena defetistička osećanja nemoći i beznadežnosti, ravnodušnosti i zasićenosti.\n- Veoma su jaka i osećanja straha i zabrinutosti, posebno su izraženi strah od gladi i nemogućnosti da se nabave lekovi, pa sve do straha za život, ne možda bukvalno, ali po principu "vidi šta se dešava ljudima koji nešto znače, a šta tek ja da očekujem". Uz ove strahove, uoči izbora ovog puta je u visokom procentu ispoljen i strah od izborne krađe, kaže profesor Kuzmanović.\nOno što je mnoge iznenadilo je visok procenat ljudi koji izražavaju gnev i bes povodom čitave situacije u kojoj živimo?\n- Meni to nije bilo čudno, jer gnev i bes su zamenili apatičnost i ravnodušnost (kojih je sada u istraživanju malo). Samo što gnev ne može ljude dugo da drži, on traži neku akciju, a izbori su upravo podstakli ljude da izađu iz apatije i da razmišljajući o šansi da se nešto promeni osete u sebi gnev i bes. Zato sam i uveren da će upravo ocena stanja u društvu, onako kako smo to dobili ovim istraživanjem biti odlučujući činilac u opredeljivanju građana na izborima. Jednostavno, kada je u jednom trenutku sve palo u vodu, kada se raspala virtuelna slika našeg života koju su nam godinama sa ekrana RTS-a servirali nalogodavci, ljudi su postali nestrpljivi jer su potrošena sva obećanja o svetloj budućnosti s NJIMA, i to je naše istraživanje i pokazalo, objašnjava profesor Kuzmanović.\nPokazuje, takođe, i da u ovoj zemlji samo dva odsto građana smatra da dobro živi, a tek 16 procenata svoj život ocenjuje podnošljivo?\n- Odgovori na pitanje kako ocenjujete svoj život, a ponudili smo četiri opcije - dobro, podnošljivo, teško podnošljivo i nepodnošljivo, bili su iznenađujući i za mene. Jer kao teško podnošljiv svoj život ocenjuje 40 odsto anketiranih, a nepodnošljiv je život u Srbiji za 41 odsto ispitanih. Iznenađen sam bio, jer i teško podnošljiv je dovoljno težak oblik u ocenjivanju života, a kad neko kaže da mu je život nepodnošljiv, onda iza toga ne ostaje ništa od života, ili sledi neki incident, u najboljem slučaju odlazak iz zemlje. Kako je takvih koji misle da im je život teško podnošljiv ili sasvim nepodnošljiv čak 81 odsto, meni to izgleda nekako kao "život između užasa i užasa na kvadrat", zaključuje priču na ovu temu profesor Bora Kuzmanović.\n16:14h Profesor Bora Kuzmanović, psiholog, o raspoloženju Srba: Život između užasa i užasa na kvadrat\nVlada odložila imenovanje dekana za kraj septembra\n18:17h Stiže drugi deo penzija za jun\n18:46h Novi papski nuncije u SRJ\n18:52h Ko najčešće traži azil u Nemačkoj


Kompanija Sigit Srbija iz Kragujevca pravi delove za Porsche (SRB) | Logistic Magazin\nKompanija Sigit (Sidžit) Srbija, sa sedištem u Kragujevcu, uspostavila je saradnju sa poznatim proizvođačem luksuznih i sportskih automobila Porše (Porsche), i već od aprila počeće proizvodnju delova od plastike za ugradnju u najnovije Poršeove modele.\nPredsednik kompanije Sigit Srbija Davor Veličkovski za Danas je rekao da će u toj kompaniji u aprilu početi proizvodnja delova za Poršeove modele – carrera 911, džip KN, kao i za novi automobil na električni pogon.\n– Ovogodišnja proizvodnja naše kompanije za Porše treba da dostigne vrednost od 3 do 5 mil EUR. Očekujemo, naravno, da će obim i vrednost saradnje sa Poršeom u narednim godinama da raste. Istovremeno, siguran sam da će u narednom periodu početi da raste i obim naše saradnje sa Fijatom, koji je naš glavni partner – ističe Veličkovski.\nDavor Veličkovski, koji je i član Upravnog odbora Sigit grupe, sa sedištem u Torinu, kaže da očekuje da će naredna godina da bude odskočna daska kad je dalji razvoj domaće automobilske industrije u pitanju. Tim pre što Fijat u Kragujevcu “ne može da stoji sa ovim brojem proizvedenih automobila” (lane oko 60.000 – prim. Z. R.), pa je realno očekivati dolazak novog modela.\nSigit grupa je, inače, glavni Fiatov snabdevač delovima od plastike na globalnom nivou. Pored Fiata, Sigit sarađuje i sa Mercedesom, BMW-om, Audijem, Land Roverom i drugim svetskim automobilskim kompanijama. Fabrika u Kragujevcu ima oko 220 zaposlenih, i jedna je od najboljih u Sigit grupi.


Na Balkanu pokrenut projekat protiv trovanja divljih životinja | Nova Ekonomija\nU okviru projekta Balkan Detox Life predviđa se širenje svesti i jačanje nacionalnih kapaciteta za borbu protiv trovanja divljih životinja, jer je to, kako se dodaje jedan od najčešćih uzroka smanjenja populacije brojnih ugroženih vrsta, piše portal Ptice Srbije.\n“Nelegalno trovanje prirode je ekološki zločin, potrebno nam je adekvatno uključivanje nadležnih institucija da registruju, istraže i kazne ove aktivnosti. Projekat predviđa saradnju sa vladinim agencijama za sprovođenje zakona da bi se postiglo upravo to”, kaže Jovan Andevski, iz Fondacije za zaštitu lešinara.\nKako se dodaje akcijama sprečavanja trovanja do sada je postignut veliki napredak, dok u okviru projekta aktivisti žele da se osnaže operativni kapaciteti svake zemlje. To podrazumeva i koordinaciju nacionalnih institucija kako bi se postiglo efikasnije pronalaženje i reagovanje na slučajeve trovanja.\nKoordinator projekta Balkan Detox Life Uroš Pantović kaže da je on baziran na Balkanskom projektu za borbu protiv trovanja, posebno u obezbeđivanju angažovanja države u borbi protiv trovanja divljih životinja.\nNajčešći slučaj je, kako se objašnjava namerno postavljanje otrovnih mamaca zbog ubijanja divljih predatora i drugih životinja koje mogu naneti štetu domaćim životinjama ili divljači.\nIako je trovanje divljih životinja kažnjivo, ta štetna praksa je i dalje široko rasprostranjena i predstavlja opasnost za biodiverzitet, a posebno ugrožava lešinare, a to kako često naglašavaju stručnjaci možđe i da ugrozi javno zdravlje ljudi.\nNa Balkanu je potvrđeno 465 potvrđenih smrtnih slučajeva lešinara tokom poslednjih 20 godina, a studija Fondacije za zaštitu lešinara procenjuje da najmanje 115 lešinara godišnje umire od trovanja u balkanskim zemljama, a zabeleži se samo oko 20% takvih incidenata.\nProjekat će trajati 5 godina, a finansiran je od strane Evropske unije, a u njemu učestvuje Fondacija za zaštitu lešinara, Mava fondacija, Euronatur fondacije, Whitley fondacije za zaštitu prirode i životne sredine, kao i Fondacije za energetsku efikasnost za specifične akcije.\nBudžet projekta je 1,8 miliona evra, a sprovodiće se širom Albanije, Bosne i Hercegovine, Bugarske, Hrvatske, Grčke, Severne Makedonije i Srbije.\nHrana iz mora ‒ šansa da se prehrani planeta


Audi uskoro prekida razvoj svojih motora unutrašnjeg sagorevanja - AutoExclusive - Auto vesti, Novi, Luksuzni, Polovni automobili...\nBeneficije novih motora sa unutrašnjim sagorevanjem ne opravdavaju više troškove svog razvoja, veruje izvršni direktor kompanije Audi Markus Dusman, dodajući da će upravo iz tog razloga ovaj brend biti posvećen alternativnim pogonima...\nDirektor je ovo izjavio u intervjuu datom nemačkoj publikaciji Frankfurter Allgemeine Zeitung. Iako ovo ne znači smrt Audi modela sa motorima unutrašnjeg sagorevanja, definitivno predstavlja naznaku svega što nadalje možemo očekivati.\nSudeći prema direktoru nemačkog brenda, Audi će nastaviti da razvija postojeće motore kako bi ih održao komplementarnim sa regulatornom politikom izduvnih gasova, koliko god da je to moguće. Kompanija, sa druge strane, neće razvijati nove modele motora sa unutrašnjim sagorevanjem.\n"Standardi Euro 7 emisija predstavljaju veliki tehnološki izazov sa istovremeno veoma malo prednosti po životnu sredinu", nastavio je direktor. "Ovo postavlja ekstremne restrikcije na atmosferske motore."\nSve to znači da ne postoji tačno određeno vreme kada će ova vrsta mora prestati da se nudi od strane kompanije Audi, niti postoji isti odgovor za ceo svet. Tu su brojna tržišta opremljena manjim brojem stanica za punjenje u poređenju sa Evropom, tako da bi Audi najverovatnije trebalo da nastavi prodaju modela klasičnih motora u ovim regionima, postepeno ih ukidajući na našem tržištu.\nSličan potez možemo očekivati i od brenda Mercedes, čiji je generalni direktor, Markus Šafer, nedavno izjavio da će slučaj daljeg razvoja novih motora unutrašnjeg sagorevanja biti podrobno razmatran. Ovo samo znači da će brojne investicije biti poptuno preusmerene u električnu mobilnost, kako je naglasio direktor trokrake zvezde.\nOba brenda nameravaju da pivotiraju ka električnim modelima, sa kompanijom Audi koja planira da u ponudu ubaci 20 električnih modela do 2025. godine. Kako bi pomogla u ovom prelazu, pozajmljena MEB platforma brenda Volkswagen, namenjena je nešto jeftinijim električnim modelima nalik Q4 E-Tron seriji.


Manifestacije | MOTELx – Festival horor filma (Portugalija)\nMOTELx – Festival horor filma (Portugalija)\nU periodu od 29. septembra do 3. oktobra ove godine održaće se Festival horor filma. Ovaj filmski festival, koji privlači veoma veliki broj posetilaca, održava se u Lisabonu, glavnom gradu Portugalije, od 2007. godine, početkom jeseni.\nOrganizatori festivala se trude da predstave publici horor filmove, od psihohorora do filmova vezanih za nadprirodne sile, koji su tokom proteklih nekoliko godina privukli najviše pažnje u svetu, a još uvek nisu prikazani u Portugaliji.\nTakođe, na festivalu se prikazuju i kratkometražni horor filmovi, još uvek neafirmisanih autora. Publici se ostavlja mogućnost da izabere najbolje među njima, a pobednicima sledi vredne nagrade.


Saradnja Turističkih organizacija Zlatara i Zlatibora\nKako bi detaljno razumeli kako i ko je najviše doprineo razvoju turizma gde su planine jugozapadne Srbije brend za sebe, ipak se na promociji i velikom broju ostvarenih poseta i noćenja najveća zahvalnost pripisuje upravo odličnom poslovanju i međusobnoj saradnji turističkih organizacija, gde ih je Turistička organizacija Regije Zapadna Srbije okupila i pospešila dalji napredak i u poslovanju i realizaciji planova.\nLider jugozapadnog dela Srbije je decenijama u nazad Zlatibor, a sinergijom sa drugim organizacijama, ovaj deo jugozapadne Srbije sve više impresionira turiste i posetioce novim turističkim mestima, atrakcijama, lokalitetima, pa i ako veliki broj ljudi svoj odmor zabeleži na Zlatiboru, najposećeniji lokalitet u doba korone je nesumljivo Specijalni Rezervat prirode Uvac, kroz koji su domaći tursti svakodnevno krstarili i obilazili čuvene meandre.\n-Mi sa Zlatarom, ali i Tarom, Prijepoljem, Užicem, Ariljem, Ivanjicom, Kosjerićem, Čačkom, imamo zaista divnu saradnju i sve zajedno prezentujemo. Nekako se Zlatibor od turističkih destinacija od svih izdvojio kao lider, pre svega zbog velikog broja smeštaja. Turisti vole da uzmu ovde i hotelski i privatni smeštaj, pa onda vrlo rado obilaze teritoriju Zapadne Srbije. Ako uzmemo strukturu i pogledamo da je jedan od najtraženijih izleta bio izlet u Prirodnom Rezervatu Uvac i da je bilo veliko interesovanje kako ove, tako i prošlih godina za taj lokalitet, dovoljno nam govori da saradnja dve turističke organizacije mora da bude dobra, objašnjava direktor TO Vladimir Živanović.\nPored odlične saradnje Turističkih organizacija Regije zapadna Srbija, najznačajniju podršku pruža Ministarstvo trgovine, turizma i telekomunikacija, a direktor TO Zlatar ističe i upućivanje zaposlenih turistima da posete lokalitete koje nisu do sada, kao značajnu kariku u saradnji.\n-Kao što imamo priliku da vidimo, retko se pojavljuje spot Turističke organizacije Srbije, a da nema nekog kadra sa Zlatara. Ministarstvo trgovine, turizma i telekomunikacija je podržavalo sve promotivne aktivnosti koje smo radili. Takođe, povezanost turističkih regija je jako bitna. Mi imamo Regiju Zapadne Srbije gde imamo veliku podršku, kada je u pitanju sama promocija, kao i dolazak gostiju na Zlatar. Takođe, imamo odličnu saradnju sa Zlatiborom. Veliki broj gostiju koji dođe na Zlatar, odluči se da poseti Zlatibor, što im mi i preporučujemo. Saradnja koju imamo je zaista dobra i siguran sam da će i u narednom periodu ostati tako, rekao je direktor TO Zlatar, Branko Pucarević.\nOrganizacija i kvalitetan način rada se pridaje Turističkoj Regiji zapadne Srbije, koja je ove organizacije zagrlila i spojila, a bez obzira na koronu, pretpostavlja se da će posećenost i obilasci biti i učestaliji i u velikom fokusu interesovanja domaćih i stranih gostiju, kao za privatni, tako i za hotelski smeštaj.


KEDS sa snažnom investicijom koja obuhvata 12 sela Podujeva 20-07-2018\n12 sela oko zone Orlana kod Podujeva koja ce imati dobiti od nove energetske mreže visokog napona i stabilnijeg napajanja sa strujom od investicija KEDS-a, u završenom projektu “10 kV Orlani”. Ovaj projekat koji proizlazi iz MasterPlana sacinjen od KEDS-a. Najveci korisnici direktno iz ovog projekta su sela Orlane i Braina, gde su se 512 porodica obradovale ovoj investiciji.\nStara Trafo-kula nije više tamo i na njeno mesto KEDS je postavio novu sa kapacitetom od 400 kV , koja zajedno sa onim postojecim ispunjavaju potrebe za lokalno stanovništvo.\nZavršeni projekat i za privrednike ovog dela je pružio mnogo bolje uslove.\nMenadžer restorana “Liqeni” koji se nalazi u ovoj zoni, Mustafa Troši, za završeni projekat od strane KEDS-a kaže da su pruženi mnogo bolji uslovi i energetska stabilnost.\n“Elektricna mreža u ovom delu je bila u jadnom stanju i bilo je mnogo prekida.\nZa nas ovaj projekat je veoma potreban, jer sa stabilnošcu struje povecava se i bezbednost usluga za naše klijente ”, rekao je Troši.\nZa izgradnjom ovog dalekovoda su eliminisani cesti kvarovi i dugi prekidi elektricne energije, pošto je stara mreža bila veoma zastarela i položena u bregovito-planinskom delu, gde je bilo otežano eliminisanje kvarova. Sada je nova mreža položena pored glavnog puta, gde ce i radovi na održavanju biti lakši.\nZadovoljni sa ovom novom energetskom promenom su i stanovnici u domacinstvu.\n“U našem selu smo imali jedan izraz: “Jedna ptica da bude na žici zaustavice struju” , uvek sa problemima, sada je sve drugacije. I kada se vreme menja ne primecuje se, sada je struja super. Zahvaljujemo KEDS-u što je sa ovim radom olakšao naš život”, rekao je Mentor Haliti, stanovnik sela.\nLepoj prirodnoj panorami ove zone dali su i lep izgled energetske promene od KEDS-a.\nIma još mnogo ostalih projekata koji cekaju na ostvarenju od KEDS-a da bi bili što bliže potrošacima.


U Temišvaru je 07. jula, u Srpskom kulturnom centru Saveza Srba u Rumuniji otvorena 11. likovna kolonija koja okuplja likovne umetnike iz više zemalja.\nNa prigodnoj svečanosti povodom otvaranja kolonije, prisutne umetnike, predstavnike medija i ljubitelje umetnosti, pozdravili su generalni konzul, predsednik SSR Ognjan Krstić i predsednik Matice iseljenika i Srba u regionu Miodrag Jakšić, pesnik, slikar i jedan od stalnih selektora i učesnika ove kolonije.\nPod pokroviteljstvom SSR svake godine u ovo vreme u Temišvaru stvara dvadesetak likovnih umetnika iz više zemalja, čija dela se potom predstavljaju na likovnoj izložbi u okviru Dana srpske kulture u Temišvaru sredinom novembra. Prema izboru Dane Petkov, poznate slikarke srpskog porekla iz Temišvara i Miodraga Jakšića, ove godine su u Temišvar doputovali umetnici iz Izraela, Slovenije, Hrvatske, BiH, Bugarske i Srbije. Uz domaće umetnike iz Rumunije, gosti iz navedenih zemalja će do 10. jula o/g. imati priliku da svoj umetnički izraz ostave u trajno vlasništvo SSR. I ove godine će sva umetnička dela, kao i prethodnih 10 godina, nakon predstavljanja na novembarskoj izložbi, ukrašavati prostorije Srpskog kulturnog centra u Temišvaru ali i sedišta SSR i ostalih srpskih institucija u drugim gradovima u Rumuniji.


Čeda, Tadić i Dinkić duguju 332,5 miliona dinara - Informativni internet portal Rume | www.grad-ruma.net\nČeda, Tadić i Dinkić duguju 332,5 miliona dinara\nDatum kreiranja petak, 12. decembar 2014. - 08:19 Blic\nOd šest stranaka koje za troškove poslednje izborne kampanje i dalje imaju ogromna dugovanja u najvećem minusu je LDP sa 143,3 miliona dinara.\nSledi Socijaldemokratska stranka (bivša NDS), koja za izbore u martu ove godine duguje 108,4 miliona dinara, a zatim URS sa 80,8 miliona. Milionski minus beleže još SPS, DSS i DS, navedeno je u izveštajima stranaka dostavljenim Agenciji za borbu protiv korupcije.\nStranka Čedomira Jovanovića i bivša partija Mlađana Dinkića su u posebno velikom problemu. Na parlamentarnim izborima nisu prešli cenzus, čime su ostali bez budžetskog novca.\nLiberali su najviše ostali dužni za oglašavanje, i to medijima i marketinškim agencijama. Međutim, kako tvrde za Blic, bez obzira na to što nisu parlamentarna stranka, u dogovoru sa poveriocima uredno vraćaju novac koji duguju.\n"Kao i većina partija, finansiramo se od donacija članova i simpatizera", kažu u LDP. Ipak, detaljnije objašnjenje odakle vraćaju novac nisu dali.\nUjedinjeni regioni Srbije su posebno zanimljiv slučaj. Em nisu prešli cenzus, em su se rasformirali. Ipak, i dalje su u Registru političkih stranaka koje vodi Ministarstvo državne uprave, a kao zastupnik je naveden Mlađan Dinkić.\nPotpuna je misterija kako URS namerava da vrati dugove i da li uopšte namerava da ih vrati. URS duguje uglavnom TV stanicama, koje će, ako žele da dobiju svoje pare, morati da ih naplate sudskim putem. Ako se i odluče na taj korak, nije poznato koga će moći da tuže i odakle će naplatiti taj novac, s obzirom na to da URS nema svoju imovinu.\nURS je inače jedna od pet stranaka koje su za finansiranje kampanje podigle kredit kod AIK banke Niš.\nDinkić je uzeo 275.000 evra u dinarskoj protivvrednosti, čiji je rok vraćanja 48 meseci a grejs period 12 meseci. To znači da otplata počinje u februara.\nMlađan Dinkić nije želeo da odgovori na pitanja Blica kada će biti vraćen kredit AIK banci i izmireni ostali dugovi.\nNekadašnji potpredsednik URS Boško Ničić nije mogao ništa da komentariše.\n"Dodirnih tačaka nemam sa URS od poslednje sednice predsedništva. Ne znam ni ko je posle Dinkićeve ostavke u URS to preuzeo, jer nemam kontakt s njima. Ne znam ni kako su podizani krediti ni kako se vraćaju", kazao je Ničić za Blic.\nSDS Borisa Tadića je ušao u parlament, tako da novac dobijen iz budžeta za redovan rad može da koristi za vraćanje dugova.\n"Izmirujemo obaveze redovno i u skladu sa zakonom", kratko su rekli u SDS.\nCentrala LDP: Nismo odgovorni za telefonske račune\nTelefonske linije pet beogradskih opštinskih odbora LDP demontirane su zbog duga od ukupno 30,4 miliona dinara.\n"Centrala stranke nije konkretno vezana za plaćanje, već odbori koji koriste te prostorije", kažu u LDP-u.\nPovezane teme: Čedomir Jovanović LDP Boris Tadić Mlađan Dinkić SDS URS Dugovanja


Jerevan: Potpredsjednik Lukšić sastao se sa ministrom vanjskih poslova Jermenije Edvardom Nalbandianom\nutorak, 07 maj 2013\tŽelim da izrazim zadovoljstvo povodom moje prve zvanične posjete Republici Jeremeniji, ali i ministra vanjskih poslova Crne Gore od sticanja nezavisnosti.\nCrna Gora i Jeremenija imaju dobre i prijateljske odnose, ali smo se saglasili da u narednom periodu intenzivnijom političkom komunikacijom na svim nivoima treba da odškrinemo vrata budućoj saradnji.\nNajava: Susret potpredsjednika Vlade i ministra vanjskih poslova i evropskih integracija Igora Lukšića sa parlamentarnim zamjenikom ministra vanjskih poslova Japana, Minoru Kiuchi\nutorak, 07 maj 2013\tPotpredsjednik Vlade i ministar vanjskih poslova i evropskih integracija Igor Lukšić u srijedu 8. maja, primiće gospodina Minoru Kiuchia, parlamentarnog zamjenika ministra vanjskih poslova Japana. Ragovor će biti održan u kabinetu ministra vanjskih poslova i evropskih integracija Igora Lukšića, u 11.30h.\nPočetak sastanka može se snimiti, a nakon razgovora biće objavljeno saopštenje za javnost.\nPotpredsjednik Lukšić u prvoj zvaničnoj posjeti Republici Jermeniji\nponedjeljak, 06 maj 2013\tPotpredsjednik Vlade i ministar vanjskih poslova i evropskih integracija Crne Gore Igor Lukšić, boraviće u prvoj zvaničnoj posjeti Republici Jermeniji 6-7. maja, na poziv ministra vanjskih poslova Republike Jermenije, Edvarda Nalbandiana. Osim susreta sa ministrom Nalbandianom, potpredsjednik Lukšić će imati susrete sa predsjednikom Seržom Sargisijanom, predsjednikom Narodne Skupštine Hovikom Abrahamjanom, predsjednikom Vlade Tigranom Sargisijanom.\nIntervju ambasadora Ivana Lekovića za Pobjedu ponedjeljak, 06 maj 2013\tBRISEL – Ispunjavanje zahtjeva iz poglavlja 27. – Životna sredina, svrstava se među najveće izazove koji stoje pred Crnom Gorom u pregovorima sa Evropskom unijom za članstvo, a pored onih kojima se trenutno posvećuje najveća pažnja, poglavlja 23. i 24. – borba protiv korupcije i organizovanog kriminala i vladavina prava, kazao je Pobjedi ambasador Crne Gore u Briselu Ivan Leković.\nŠef misije pri EU u Briselu, s kojim smo razgovarali u tamošnjoj ambasadi, kazao nam je i da pored dvadesetsedmice ne treba zanemariti ni poglavlja koja se odnose na poljoprivredu, te na finansijska i ekonomska pitanja.\nNajava: Montenegro Embassies – Open House; Ambasade Crne Gore - Otvorena kuća\nutorak, 30 april 2013\tOrganizacija crnogorskih studenata u inostranstvu (OCSI) i Ministarstvo vanjskih poslova i evropskih integracija (MVPEI) će 10. maja organizovati prvi Montenegro Embassies – Open House događaj, u 10 crnogorskih diplomatsko-konzularnih predstavništava širom Evrope i u Turksoj, sa sloganom "All around ME".\nDogađaj ima za cilj da okupi crnogorske studente koji studiraju u datoj državi, trenutne i potencijalne buduće članove OCSI, da se upoznaju međusobno i stupe u kontakt sa crnogorskim ambasadama i bivšim studentima koji i dalje žive u toj državi. Opširnije...\nutorak, 30 april 2013\tDanas je u Briselu završen dvodnevni sastanak bilateralnog analitičkog pregleda pravne tekovine za 16. pregovaračko poglavlje - Porezi. Na ovom sastanku predstavljen je nivo usklađenosti pravnog sistema Crne Gore sa pravnom tekovinom Evropske unije u oblasti oporezivanja.\nČlanovi Radne grupe za 16. poglavlje su kolegama iz Evropske komisije predstavili institucionalni i zakonodavni okvir koji se odnosi na oporezivanje u Crnoj Gori.\nVažna uloga Crne Gore u očuvanju kredibiliteta i nastavka procesa proširenja\nponedjeljak, 29 april 2013\tPotpredsjednik Vlade i ministar vanjskih poslova i evropskih integracija Igor Lukšić primio je danas delegaciju Evropskog Parlamenta za odnose sa Albanijom, BIH, Srbijom, Crnom Gorom i Kosovom.\nGovor potpredsjednika Vlade i ministra vanjskih poslova i evropskih integracija Crne Gore Igora Lukšića na sastanku Parlamentarnog odbora za stabilizaciju i pridruživanje Evropske unije i Crne Gore\nponedjeljak, 29 april 2013\tUvaženi kopredsjedavajući,Poštovani poslanici Evropskog parlamenta i Skupštine Crne Gore, poštovani predstavnici Evropske komisije, ekselencije,Dame i gospodo,\nŽelim da vas pozdravim u ime Vlade i poželim dobrodošlicu u Crnu Goru. Zadovoljstvo mi je da učestvujem u radu šestog Parlamentarnog odbora za stabilizaciju i pridruživanje Evropske unije i Crne Gore. Posebno je važno što ovaj sastanak dolazi nakon usvajanja Rezolucije o napretku Crne Gore za 2012. Koristim priliku i da se zahvalim svima koji su doprinijeli da se prepozna značajan napredak naše države u procesu evropske integracije i pošalju jasne i afirmativne poruke, što za nas predstavlja dodatan podsticaj u nastavku sprovođenja reformi i vođenju pregovaračkog procesa.\nNajava: Potpredsjednik Vlade i ministar vanjskih poslova Igor Lukšić učestvovaće na šestom sastanku Parlamentarnog odbora EU i Crne Gore za stabilizaciju i pridruživanje nedjelja, 28 april 2013\tPotpredsjednik Vlade i ministar vanjskih poslova Igor Lukšić učestvovaće na šestom sastanku Parlamentarnog odbora EU i Crne Gore za stabilizaciju i pridruživanje koji se 29. i 30. aprila održava u Velikoj Sali Skupštine Crne Gore.\npetak, 26 april 2013\tIzjava nacionalnog koordinatora za Instrument pretpristupne podrške ambasadora Aleksandra Andrije Pejovića\nIzjava šefa Odjeljenja za Hrvatsku i Crnu Goru u Generalnoj direkciji za proširenje Dirka Langea\n<< Početak < Prethodna 1 2 3 4 5 6 7 8 9 10 Sljedeća > Kraj >>\tStrana 6 od 385\tCopyright © 2008 Ministarstvo vanjskih poslova i evropskih integracija Crne Gore


EU izdvaja 300 milijardi evra za proces oslobađanja od ruskih energenata - 18.05.2022, Sputnik Srbija\nEvropska unija će izdvojiti do 300 milijardi evra za reforme u oblasti energetike, izjavila je šefica Evropske komisije Ursula fon der Lajen, koja je u sredu... 18.05.2022, Sputnik Srbija\nPrema rečima Fon der Lajenove, planirano je da dve milijarde evra bude potrošeno na naftnu infrastrukturu kako bi se „okončao transport nafte iz Rusije“.„Sve ostale finansije će biti utrošene na jačanje i ubrzavanje prelaska na čistu energiju“, rekla je šefica Evropske komisije.Ona je, takođe, rekla da Evropska komisija namerava da u okviru plana RePowerEU, usmerenog na reorganizaciju energetskog sistema i odustajanje od ruskih energenata, postavi cilj da se do 2030. godine energetska efikasnost i smanjenje energetskih potreba sa sadašnjih devet odsto poveća na 13 odsto.Prema njenim rečima, Evropska unija je za godinu dana smanjila potrebe za gasom iz Rusije sa 40 na 26 odsto.„Prošle godine 40 odsto gasa u Evropskoj uniji uvoženo je iz Rusije, a ove godine u aprilu mi smo to već smanjili na 26 odsto“, rekla je šefica Evropske komisije.Istovremeno, Ursula fon der Lajen je navela da Evropska unija predlaže da se za Ukrajinu tokom ove godine izdvoji devet milijardi evra u svojstvu nove makrofinansijske pomoći.\nevropska unija (eu), ursula fon der lajen, ruski gas\nEvropska unija će izdvojiti do 300 milijardi evra za reforme u oblasti energetike, izjavila je šefica Evropske komisije Ursula fon der Lajen, koja je u sredu predstavila ambiciozni paket predloza za prekid zavisnosti EU od energenata iz Rusije.\nPrema rečima Fon der Lajenove, planirano je da dve milijarde evra bude potrošeno na naftnu infrastrukturu kako bi se „okončao transport nafte iz Rusije“.\n„Sve ostale finansije će biti utrošene na jačanje i ubrzavanje prelaska na čistu energiju“, rekla je šefica Evropske komisije.\nOna je, takođe, rekla da Evropska komisija namerava da u okviru plana RePowerEU, usmerenog na reorganizaciju energetskog sistema i odustajanje od ruskih energenata, postavi cilj da se do 2030. godine energetska efikasnost i smanjenje energetskih potreba sa sadašnjih devet odsto poveća na 13 odsto.\n„Jedna od etapa plana treba da bude ekonomija energije... Postavićemo novi ambiciozan cilj kako bismo se oslobodili zavisnosti od ruskih fosilnih goriva što pre. Želimo da povećamo cilj Evropske unije kada je reč o energetskoj efikasnosti sa devet na 13 odsto do 2030. godine“, rekla je Ursula fon der Lajen.\nPrema njenim rečima, Evropska unija je za godinu dana smanjila potrebe za gasom iz Rusije sa 40 na 26 odsto.\n„Prošle godine 40 odsto gasa u Evropskoj uniji uvoženo je iz Rusije, a ove godine u aprilu mi smo to već smanjili na 26 odsto“, rekla je šefica Evropske komisije.\nIstovremeno, Ursula fon der Lajen je navela da Evropska unija predlaže da se za Ukrajinu tokom ove godine izdvoji devet milijardi evra u svojstvu nove makrofinansijske pomoći.


Lacio izdržao sa igračem manje, Džekov furiozni finiš bez rezultata! - Sportske.net\nLacio izdržao sa igračem manje, Džekov furiozni finiš bez rezultata!\nRimskim derbijem spuštena zavesa na 32. kolo Serije A. Buran finiš, Džeko promašio tri velike prilike za nepun minut!\nSerija A - Hoće li Milan učiniti uslugu ranjenom Juventusu (NAJAVA)LŠ - Svi polufinalisti umereni optimisti posle žreba!Salah dobio poruku od RomeOdmah teorija zavere - Kako je Roma znala da će igrati sa Liverpulom?LŠ - Šok za Real i Bajern!\nNekoliko dana posle teških evropskih izazova u kojima je Roma napravila senzaciju, a Lacio razočarao svoje navijače, veliki rivali iz Rima večeras su odmerili snage u derbiju 32. kola Serije A.\nNije bilo golova, završeno je 0:0, ali velike prilike nisu izostale.\nPrvi deo igre obeležio je pokušaj Bruna Pereza iz 28. minuta, kada je fudbaler Rome odlično šutirao iskosa sa desne strane, ali je stativa spasla ''Nebesko plave''.\nDrugo poluvreme bilo je znatno sadržajnije.\nU 65. minutu Milinković-Savić prelepo proigrava Imobilea u kaznenom prostoru, ovaj je pokušao da akciju završi iz prve, ali je loše zahvatio loptu i poslao je pored gola.\nAli, u 79. minutu Lacio ostaje sa igračem manje na terenu, pošto je Radu povukao Undera s leđa i bez dileme zaslužio drugi žuti karton. Kolarov je dobio priliku da ugrozi gol protivnika iz slobodnog udarca, ali nije bio precizan kapiten reprezentacije Srbije, lopta je završila preko gola.\nIako sa igračem manje na terenu, Lacio dolazi do velike prilike u 83. minutu meča. Ponovo je Milinković-Savić bio u važnoj ulozi, umakao je pažnji protivnika po levoj strani, usledio je njegov centaršut u kazneni prostor, a posle loše reakcije odbrane Rome, Adam Marušić je šutirao, ali je zamalo bio neprecizan.\nMeđutim, prava drama usledila je u 90. minutu na suprotnoj strani, pred golom Lacija. Za nepun minut, Edin Džeko se našao u čak tri veoma izgledne prilike i nijednu nije iskoristio! To su bile njegove prve prilike u ovoj utakmici. Prvi put je golman Strakoša zaustavio njegov udarac, drugi put je pogodio prečku, a treći put je loptu poslao pored gola.\nOstalo je 0:0, obe ekipe ostaju izjednačene po broju bodova na deobi trećeg mesta.\nRanije večeras, Juventus je ubedljivo savladao Sampdoriju sa 3:0, a OVDE možete da pogledate i izveštaj sa popodnevnih mečeva.


Počeo generalni štrajk u "Željeznicama RS" - Klix.ba\nTraže tri plate i topli obrok\tPočeo generalni štrajk u "Željeznicama RS"\n8.6.2011. u 08:16\t0\nOko hiljadu radnika "Željeznica Republike Srpske" (ŽRS) počeo je jutros totalnu obustavu rada.\nKuzmić je rekao da na prugama RS svakodnevno saobraćaju svi međunarodni putnički vozovi i svi teretni vozovi sa kvarljivom robom, kao i teretni vozovi koji prevoze robu od posebnog značaja za proizvodnju u privrednim organizacijama.\nPrema njegovim riječima, odluka o stupanju u generalni štrajk donesena je nakon jučerašnjih neuspjelih razgovora sindikata i uprave predzeća u Banjoj Luci, jer uprava nije htjela da, bar privremeno, povuče disciplinske prijave.\nKuzmić je naveo da je odluka o stupanju u štrajk posljedica nepoštivanja sprazuma postignutog sa upravom preduzeća 15. februara, pa je svih šest sindikata u ŽRS bilo primorano da 24. maja donese odluku o stupanju u štrajk 3. juna.\n"Radnici Željeznica, osim neisplaćene tri plate i jednog toplog obroka u ovoj godini, te regresa za 2009. i 2010. godinu, traže i utvrđivanje odgovornosti za teško stanje u ovom javnom preduzeću", dodao je Kuzmić. Prema saopštenju uprave ŽRS-a, minimum procesa rada nalaže saobraćanje 28 putničkih i 30 teretnih vozova, dok štrajkački odbor sindikata u ŽRS primjenjuje svoj minimum procesa rada po kojem za vrijeme štrajka, koji je počeo 3. juna u 7.00 časova, saobraća 28 putničkih i 16 teretnih vozova.\nU "Željeznicama RS", osim Sindikata željezničara, djeluje još pet sindikata - Samostalni sindikat mašinovođa, Samostalni sindikat održavanja šinskih vozila, Sindikat radnika infrastrukture, Samostalni sindikat transportne djelatnosti i Samostalni sindikat infrastrukture Banja Luka.


Kako je predloženo, Vlada će formirati Radnu grupu za eksternu kontrolu biračkog spiska, čiji će članovi biti i predstavnici opozicije koji su učestvovali u dijalogu.\nTokom samog izbornog dana, zabranjeno je, kako je navedeno, vođenje paralelnih biračkih spiskova na biračkom mestu, korišćenje mobilnih telefona.\nOvo su ostale preporuke Nacrta:\nCenzus ostaje tri odsto, dok se broj potpisa za stranke nacionalnih manjina smanjuje na 5.000.\n- Datum se uklapa u predviđeni zakonski rok, 17. aprila je katolički Božić pa to nije bila opcija, a 10. aprila je dan kada je stvorena NDH i vodilo se računa da ni tada ne budu izbori - objašnjava naš izvor.\nPredlog Sporazuma, u koji je "Blic" imao uvid, ima 11 strana, a određuje opšta pravila izbornih uslova, kao i postupak kandidovanja. Podložan je, kako priča izvor Blica, izvesnim promenama, a očekuje se opozicija kaže svoje do 11. septembra, za kada je planirano potpisivanje.\nNaš sagovornik dodaje i da nema promena broja potpisa koji su potrebni za republičke izbore, i da ostaje cifra od 10.000.\n- Ali, planirano je da, ako neko skupi 110. 000 potpisa, prvih 10.000 se uzme u obzir. Potpise će overavati i opštinski overitelji - napoinje naš izvor.\n- Svaki član imao bi pravo da podnese zahtev za proveru tačnosti podataka, a Radna grupa bi bila ovlašćena i da zahteva unakrsnu proveru podataka iz biračkog spiska sa podacima o izdatim ličnim kartama i drugim dokumentima na osnovu kojih se ostvaruje biračko pravo - predlaže se u Sporazumu.\nTakođe, nadležno Ministarstvo je dužno da svakog meseca dostavlja podatke za prethodni mesec, izvešztaj o promenama u spisku, upis, brisanje...\nŠto se tiče samog izbornog dana, predloženo je da kada se glasa van biračkih mesta, barem jedan od troje onih koji idu kod birača bude predstavnik opozicione izborne liste.\nJedan od predloga je i da se u Zakonu o izboru narodnih poslanika predvidi mogućnost da organi za sprovođenje izbora po službenoj dužnosti ponište glasanje na biračkom mestu, ako utvrde da je broj listića u kutiji veći od broja birača koji su glasali, da je glasao neko ko nije upisan u birački spisak, ili ako u glasačkoj kutiji nema kontrolnog listića, ili on nije potpisan ili adekvatno popunjen.\nTakođe, sednice RIK-a prenosiće se uživo na sajtu ove institucije, kao i proces unošenja podataka o rezultatima glasanja od početka do kraja, a zapisnici o radu objavljivaće se na sajtu kao i njihove izmene. Takođe, svakom biraču biće dato pravo da od onoga ko čuva izborni materijal dobije informaciju da li je glasao.\nPored Republičke izborne komisije i biračkih odbora, i lokalne izborne komisije biće nadležne za sprovođenje izbora za poslanike i predsednika Srbije.\n- Njihov delokrug posla biće i primopredaja izbornog materijala, formiranje biračkih odbora, rešavanje nepravilnosti - navodi izvor Blica.\nJavni medijskim servisima preporučeno je, kako se navodi, da organizuje duele i sučeljavanja, a preliminarni troškovi kampanje trebalo bi da budu podnošeni pet dana pred glasanje.\nOdreženo je i da RIK formira registar prigovora, a važna tema razgovora ali i predloga sporazuma je onaj koji se tiče finansiranja kampanje.\nKako su dosadašnja pravila određivala, 20 odsto planiranih sredstava iz budžeta raspoređivala su se ravnomerno podnosiocima proglašenih izbornih lista, a onda preostalih 80 osto na one koji su prešli cenzus, srazmerno mandatima.\nU predlogu Sporazuma promenjen je taj odnos na 70, prema 30.\n- Važan deo razgovora tiče se i isplate tih sredstava, do sada je bilo nedelju dana pred izbore, što je svim ulensicima izbora jako kasno. Planirano je da se pomeri dve nedelje pred izbore. Činjenica je da RIK deset dana pred izbore zatvara liste, ali je jedan od predloga da da se tri četvrtine para se podeli, a jedna četvrtina ostavi za one koji se budu prijavljivali u foto finišu - napomije izvor Blica.\nŠta je ostalo da se razradi?\nVažan deo dosadašnjih razgovora odnosio se na mehanizmima kontrole izbora, a u predlogu se konstatuje da dosadašnji kriterijumi za imenovanje članova organe za sprovođenja izbora "u praksi dovode do nepravičnih rešenja koji se ogledaju u tome što izborne liste koje nisu osvojile dovoljno mandata da obrazuju poslaničku grupu ne mogu da predlagati stalne članove".\nTo u praksi znači da dobar deo učesnika dijaloga ne bi mogao da predlaže stalne članove RIK-a, a sada su predložena rešenja koja to olakšavaju. Omogućeno je da se poslaničkom grupom smatra grupa koja, između ostalog, broji manje od pet članova, ako je sa iste izborne liste, da nisu pristupili drugoj poslaničkog grupi.\nNaš izvor dodaje da je taj deo ostao "da se nadogradi".\n- Jedan od predloga je da bar pet stalnih članova komisije bude iz opozicije, a bilo je i predloga da onaj ko potpiše sporazum dobije mesto u RIK-u - kaže naš sagovornik.\nPredlog je i da se naknada za rad u biračkom odboru poveća sa 1.500 na 2.000 dinara\nGlasanje na KiM\nKao druga tačka Sporazuma navodi da se građanima koji žive na Kosovu i Metohiji "mora biti omogućeno da ostvare svoje Ustavom zagarantovano biračko pravo i da glasaju na teritoriji KiM."\n- Svesni da glasanje na teritoriji KiM zbog specifične bezbednosne situacije ne može da se sprovede na isti nalin kao i u drugim delovima Srbije, strane ugovornice saglasne su da da se izbori na KiM sprovode po posebnoj proceduri, uz saradnju sa OEBS-om - navodi se u predlogu sporazuma.\n(UŽIVO) NAPREDAK - ZVEZDA Utakmica počela minutom ćutanja za Mocu Vukotića, crveno-beli stigli do ranog vođstva iz najjačeg oružja!


Ugljevik: Uspješna kulturna godina @ InfoBijeljina\nDirektor Centra za kulturu "Filip Višnjić" iz Ugljevika Predrag Vujević najavio je da će ovaj centar u toku godine organizovati Ljetnji festival monodrame i kratke forme, a radiće i na razvoju kulturno-istorijskog turizma.\nVujević je na današnjem godišnjem prijemu u kulturnom centru ocijenio uspješnom prethodnu godinu koja je ispunila očekivanja na polju kulture.\n"U proteklom periodu Centar za kulturu je nastajao da u svom radu zastupi sve segmente kulturnog života, počevši od pozorišne djelatnosti u kojoj posebno izdvajam školu glume koju mi nazivamo dječije amatersko pozorište, koje radi već tri sezone", istakao je Vujević.\nOn je najavio da će u ovoj godini dječije amatersko pozorište izvesti pozorišnu predstavu u Srbiji, ali i širom Srpske.\n"Posebno ističem Likovnu koloniju koju smo radili zajedno sa Misijskim odborom Eparhije zvorničko-tuzlanske, a u okviru ove kolonije radi i besplatna škola slikanja za mališane uzrasta od šest do 15 godina, a okviru predavači su akademski slikari", rekao je Vujević novinarima.\nOn je napomenuo da je Centar za kulturu protekle godine u redovnom radu organizovao i kulturne večeri, koncerte klasične muzike i promocije brojnih knjiga.\nVujević je podsjetio da je u toku prethodne godine uspostaviljena i međunarodna saradnja u oblasti kulture.\n"Izložba slika iz našeg centra održana je austrijskom gradu Presbaumu, a trenutno se ta izložba nalazi u slovenačkom gradu Kidričevo", rekao je Vujević.\nOn je naglasio da je ugljevički Centar za kulturu u prošloj godini radio i na polju etno-kulture.\n"Istraživali smo način života i običaje kod ljudi iz našeg kraja", naveo je Vujević.\nPrema Vujevićevim riječima Centar za kulturu, u okviru svojih djelatnosti, učestvovao je u organizaciji svečanih akademija za potrebe opštine Ugljevik, Boračke organizacije Ugljevika i SUBNOR-a prilikom obilježavanja značajnih datuma i događaja iz istorije naroda podmajevičkog kraja.\nOsnovce i srednjoškolce u Srpskoj od jeseni očekuje 11 novih udžbenika iz kojih ...\nUgljevik: Otvoren Međunarodni festival folklora\nČlanovi književnog kluba iz Bijeljine predstavili zbornik poezije "Vremeplov" u Rudom\nNebojša Čolaković, mladi pisac i književnik: Knjige su vrijednosti koje traju i ne blijede!